Vreme - Ekonomske posledice ukrajinske krize: Loši izgledi\nVREME 1236, 11. septembar 2014. / VREME\nEkonomske posledice ukrajinske krize:\nU koliko bi EU sankcije pooštrila, a Moskva odgovorila novim kontramerama, došlo bi do pravog privrednog rata sa nesagledivim posledicama\nZa "Vreme" iz Moskve\nTokom avgusta, u jednom moskovskom restoranu primetio sam znatne razlike u jelovniku. Bilo je svega, ali u drugoj formi. Cene jela čiji su sastojci poreklom iz evropskih mediteranskih zemalja znatno su skočile ili su bila jedva dostupna. Konobar je, znajući da sam iz Srbije, pokazao simpatije s obzirom na to da se srpska vlada nije priključila sankcijama EU protiv Rusije. Čak me je i pitao da li bih mogao da mu pomognem u vezi sa snabdevanjem restorana sušenim mesom iz Srbije za dolazeću zimsku sezonu.\nObjašnjavao mi je da mu je drago što je propao paradajz u Španiji, koji ne može više da se izvozi u Rusiju, i da su španski zamenili paradajzom iz Tadžikistana. Po istoj logici, plodove mora nabavljaju sa ruske obale Pacifika, a kvalitetno meso iz Argentine. Izrazio je zadovoljstvo da vino nije podložno sankcionim merama, te se stoga i dalje može popiti čaša dobrog italijanskog ili francuskog vina. Ali, ukoliko se i tu situacija promeni, snabdeveni su vinom iz Čilea, kao i iz njima geografski bliskih Gruzije i Moldavije. Najveći problem ostaju jabuke, jer se više ne uvoze iz Poljske (54 odsto poljske proizvodnje jabuka je u 2013. išlo za Rusiju), a još nema zamene na vidiku koja bi mogla da pokrije takve kapacitete (677.000 tona).\nRačun je bio iznenađujuće neprijatan, ali isto tako podsticajan za razmišljanja o inflaciji. Dok Evropska unija prolazi kroz period deflacije i istorijski niskih kamatnih stopa, slabljenje ruske rublje (od sredine jula pala je za oko deset odsto u odnosu na američki dolar) definitivno će se odraziti na inflaciju u toku narednih nekoliko meseci. Inflacija će, vrlo verovatno, dostići nivo od preko osam odsto do kraja godine, a to je značajno iznad vrednosti od pet procenata (+/-1,5 odsto), što je bio cilj Centralne banke Ruske Federacije. Upravo je gore ilustrovani skok cena hrane bio jedan od motivacionih faktora za Centralnu banku da poveća kamatnu stopu, što bi do kraja godine moglo dovesti do kamate od celih devet odsto, u odnosu na sadašnjih osam procenata. Ruska vlada se trudi da obezbedi dodatne zalihe hrane iz Turske i Latinske Amerike. Takođe, započeli su program monitoringa cena hrane i pripreme bekap plana za regulisanje cena namirnica ukoliko dođe do dodatnih značajnih devijacija koje bi mogle izmaći kontroli.\nPOGUBNI SCENARIO: Novi talas sankcija nikako ne ide na ruku ni ostalim segmentima privrede. Premijer Medvedev je već naglasio da će ukoliko do njih dođe, uzvratna mera biti "blokada" sibirskog vazdušnog prostora za evropske avio-kompanije. Ovakva mera bi zadala izuzetne komplikacije na letovima čija su konačna destinacija Tokio, Seul ili neki od finansijskih centara azijskog kontinenta. Čim se pojavila ova vest, međunarodni Avio indeks je zabeležio pad od 1,7 odsto. Ukoliko bi EU potom zabranila letove Aeroflota na područje Starog kontinenta, ova kompanija bi se, takođe, našla u ozbiljnim problemima.\nKada je reč o industriji, Rusija bi mogla da zabrani uvoz stranih vozila, kao i neke druge industrijske segmente, koji su zamenljivi domaćom proizvodnjom (na primer tekstil). Što se tiče mašina i opreme, Rusija je zavisna od stranog uvoza (oko 48 odsto ukupnog uvoza), te stoga sebi ne može priuštiti taj dodatni "luksuz".\nS druge strane, bankarski sektor je definitivno jedan od segmenata gde može doći do nesagledivih posledica. Međunarodnim bankama, na osnovu sankcionih mera, nije dozvoljeno da pružaju usluge finansiranja duže od devedeset dana nekadašnjim ruskim partnerima. Međutim, da li to znači da jedna američka, britanska ili švajcarska banka sme da izvrši valutnu transakciju (koje su izuzete od sankcija) gde, na primer, ruska banka prodaje rublje, a kupuje dolare na period od godinu dana? Kako da ta banka bude sigurna da je jednog dana zvanične institucije EU ili SAD neće optužiti da je podsticala finansiranje ruskih banaka (a one dalje ruskih kompanija) u vidu valutne transakcije kao alternativnog izvora finansiranja.\nSličan primer se nedavno dogodio sa francuskom bankom BNP, koja je kažnjena iznosom od devet milijardi dolara zbog toga što je, dok je Sudan bio pod američkim sankcijama, izvršavala dolarska plaćanja prema toj zemlji. Prema tome, da bi se izbegli slični scenariji, bankama je lakše da svedu odnos sa finansijskim institucijama u Rusiji na minimum.\nOva situacija predstavlja problem za međunarodne banke jer ne beleže rast na tržištima u razvoju, koja su godinama bila izvori prihoda. Sada sa problemima u Izraelu, Rusiji, Ukrajini, povremenom političkom nestabilnošću u Turskoj, tržišta u razvoju nisu više parametar za izvor prihoda i dobrih rezultata u bankama koje su ranije bile determinisane za stratešku ekspanziju. S druge strane, sankcije ostavljaju ruski finansijski sektor "gladnim" za novcem izolovanim od međunarodnog tržišta kapitala. Ono što bi bilo ravno finansijskoj katastrofi jeste mogućnost da se zabrane plaćanja SWIFT-om za ruske imitente. Međutim, za sada izgledi nisu veliki, s obzirom na to da se do te krajnje mere nije išlo čak ni u jeku kubanske nuklearne krize 1963. godine, mada se o tome razmišljalo.\nZanimljivo je pogledati šta se sve desilo na ruskom i evropskom finansijskom (i ne samo finansijskom) tržištu od februara meseca do danas. Od prvog talasa sankcija koje su bile usmerene ka pojedinim biznismenima iz užeg kruga ruskog predsednika, do sankcija prema skoro celoj privredi najveće zemlje sveta.\nAutor je doktorand na Univerzitetu Sent Galen u Švajcarskoj i potpredsednik za tržišta u razvoju u investicionoj banci Barkliz u Londonu


Da li treba uvesti kamere za kažnjavanje vozača koji koriste mobilni za volanom? - BIGportal.ba\nPolicija australijske savezne države Novi Južni Vales počeće da koristi kamere za otkrivanje mobilnih telefona u pokušaju da spreči vozače da se bave ovom ometajućom i potencijalno izuzetno opasnom aktivnošću.\nLokalne vlasti nedavno su okončale šestomesečni pilot projekat kamera koje su, skenirajući više od 8,5 miliona vozila, otkrile preko 100 000 vozača koji su koristili svoje telefone za volanom.\nMinistar saobraćaja Novog Južnog Velsa, Endru Konstans, potvrdio je da će vlada do decembra instalirati 45 kamera za detekciju mobilnih telefona u celoj državi.\nSvaka od kamera praktično se sastoji od dve kamere – prva snima fotografiju registarske tablice vozila, dok je druga kamera fokusirana na vetrobransko staklo i utvrđuje šta vozač radi svojim rukama.\nSistem veštačke inteligencije zatim eliminiše vozače koji ne koriste svoje telefone, ali ako kamera registruje vozača koji ruke “koristi za nešto drugo a ne za upravljanje”, fotografija će biti snimljena i verifikovana od strane službenika, pre nego što se obaveštenje o kršenju propisa pošalje vlasniku vozila.\n“Nema sumnje da je upotreba mobilnih telefona tokom vožnje jednako opasna kao da vozite pod dejstvom alkohola. Želimo da svi vozači budu svesni da će biti uhvaćeni da delu, bez obzira na to gde i kada budu korisitli mobilni u vožnji”, rekao je Konstans.


Objavljeno subota, 16 februar 2019 08:42\nPovodom realizacije projekta „Jačanje sistema besplatne pravne pomoći u Opštini Bijelo Polje“, saopštenjem se oglasila NVO „Evropski omladinski centar Crne Gore“. Dostavljeno saopštenje Espona integralno prenosi.\nDvadeset i šestog decembra 2018 godine počela je sa radom Kancelarija za besplatnu pravnu pomoć. Kancelarija je otvorena u sklopu realizacije projekta "Jačanje sistema besplatne pravne pomoći u Opštini Bijelo Polje”, a predmetni projekat finansira Ministarstvo pravde Crne Gore. Projekat će trajati šest mjeseci.\nKancelarija za besplatnu pravnu pomoć se nalazi u hotelu "Bijela Rada”, u Bijelom Polju i radno vrijeme iste je radnim danima, u periodu od od 8 do 16 časova.\nU okviru realizacije projekta, angažovani su advokati Gordana Femić I Marko Šestović, iz Bijelog Polja.\nTakođe, na projektu su angažovani advokat Petar Drobnjak, koji je asistent na projektu, kao i Mladen Španjević -diplomirani pravnik, koji je koordinator projekta i izvršni direktor NVO "Evropski omladinski centar Crne Gore”, čije je sjedište u Bijelom Polju, zaključuje se u saopštenju koje je potpisao izvršni direktor Mladen Španjević.\nFoto Jovan Šćekić


Program podrške osobama sa oštećenjem sluha "HelpHand" je realizovan u trajanju od tri meseca od 01.09.2015.-30.11.2015..u okviru poziva Nacionalne službe za zapošljavanj za sprovođenje Javnih radova. Program je usmeren na unapređenje kvaliteta života osoba sa oštećenjem sluha i na proces socijalne inkluzije i integracije. Kroz organizovanje i podsticanje društvenih aktivnosti projekat je omogućio utvrđivanje prioritetnih potreba i rešavanja aktuelnih problema osoba sa invaliditetom, kao i podizanje nivoa osetljivosti zajednice na probleme gluvih i nagluvih osoba. Na realizaciji projektnih aktivnosti angažovano je ukupno 3 osobe, jedna na administrativnim i dve na stručnim poslovima.\nSve aktivnosti su realizovane u saradnji sa Međuopštinskom organizacijom gluvih i nagluvih Kikinda, tako da je tokom pripreme i sprovođenja aktivnosti obezbeđena puna participacija korisnika. Radionice su organizovane u prostorijama Centra za socijalni rad Kikinda i prostorijama Međuopštinske organizacijom gluvih i nagluvih Kikinda. Cilj ovih radionica je bio da OSI razviju postojeće i usvoje nove veštine kroz kreativan rad. Korišćeni su prirodni materijali,kao što su vuna, drvo i drugo. Korisnici su u grupama od po 15 korisnika radili na izradi ručnih radova (pletenje odevnih predmeta, vezenje i heklanje stoljnjaka, ukrasa i sl, kao i pletenje korpica od najlona). Takođe, stručni radnici su radili i na indentifikovanju aktuelnih problema porodica OSI. Radionice su osmišljene tako da odgovore hendikepu ciljne grupe, a da sa druge strane ponude sveobuhvatno rešenje za probleme sa kojima se ova ciljna grupa susreće. Stručni radnici su informisali porodice o mogućnostima ostvarivanja prava iz oblasti socijalne zaštite i zdravstva, kao što je ostvarivanje prava na tuđu negu, novčanu socijalnu pomoć, jednokratnu novčanu pomoć, zatim pravo na penziju, takođe će im biti objašnjeno članovima koji brinu o OSI koji su uslovi za ostvarivanju prava na trajnu novčanu naknadu. Stručni radnici su takođe radili savetodavno i na jačanju kapaciteta porodica koje brinu o osobi sa invaliditetom da savladaju strategije za prevaladavanje stresa, da OSI ostane u prirodnom okruženju i da se instiucionalizacija svede na minimum. Pored stručnog rada sa korisnicima, kontinuirano je pružana administrativno-tehnička pomoć u radu organizacije kroz prijem i evidenciju novih članova i ažuriranje baze podataka o osobama sa oštećenjem sluha i njihovim porodicama.\nU Međuopštinskoj organizaciji gluvih i nagluvih Kikinda je organizovano polaganje ispita i od strane angažovanog sudskog tumača i poznavaoca znakovnog jezika svi angažovani su ocenjeni najvišim osenama i dobili sertifikate o završenoj obuci za poznavaoce znakovog jezika-osnovni nivo komunikacije.\nProjekat je ostavario očekivane rezultate koji se tiču poboljšanja položaja i kvaliteta života osoba sa oštećenjem sluha i pokazao da je ovoj grupi korisnika potrebna kontinuirana podrška i da smo ovim projektom na početku. Nastojaćemo da se finansiranje ovog projekta nastavi na način što će se aplicirati na različite konkurse, na buduće programe javnih radova čiji će se prioriteti odnositi na promociju prava osoba sa invaliditetom posebno gluvih i nagluvih osoba koji treba da budu proaktivni članovi našeg društva\nProjekat "Korak napred" koji je realizovan od strane Centra za socijalni rad Kikinda i Udruženja Srpski ratni veterani Kikinda, nastavljen i u 2015. godini. Projekat je finansiran od strane lokalne samouprave. Poremećaji ponašanja koji dovode do sukoba sa zakonom kod dece i mladih su u ekspanziji, u smislu broja incidenata i prestupa i u smislu njihove težine i stope recidivizma kod onih koji su počinili ozbiljnija krivična dela.Podaci iz izveštaja o radu Centra za socijalni rad pokazuju da se u opštini Kikinda beleži trend povećanog broja dece u riziku i mladih sa poremećajima u ponašanju. Ovaj projekat predstavlja alternativni odgovor društvenog okruženja kojim se deca i mladi sa poremećajima u ponašanju ne odbacuju, već osnažuju i podržavaju u usvajanju pozitivnih ponašanja i vrednosti.\nSet usluga pruženih ovim projektom u trajanju od pet meseci omogućili su pružanje psihološke, pedagoške, socijalne i edukativne podrške deci krivično neodgovornim koja su u riziku, jačanje emocionalne stabilnosti, savesnosti i smanjenje destruktivne agresivnosti. Podrška i osnaživanje roditelja dece u riziku od poremećaja u ponašanju preuzimanjem odgovornosti za sopstvena dela unaprediće se sam kvalitet života ove dece i njihovih porodica, te na taj način je moguće osposobiti ih za produktivan život u zajednici. S obzirom na produbljivanje ove problematike u smislu povećanog broja dece u riziku i mladih sa poremećajima u ponašanju, niže starosne granice dece i mladih sa asocijalnim ponašanjem, kao i nedovoljne efikasnosti sistema zaštite dece u riziku i mladih sa poremećajima u ponašanju i u velikoj meri nesistematične stručne podrške porodici kao čestom rizičnom faktoru asocijalnog ponašanja dece i mladih, postojeći oblici rada koji su do sada egzistirali u okviru sistema socijalne zaštite u opštini Kikinda više nisu dovoljni, te se javlja potreba za vaninstitucionalnim oblicima zaštite putem individualnog i grupnog savetodavnog rada sa maloletnim počiniocima, kao i sa maloletnicima koji su u riziku za manifestovanje asocijalnih oblika ponašanja. U poslednje tri godine Centar za socijalni rad je sprovodio projekte koji su podrazumevali preventivan rad sa maloletnicima koji se nalaze na granici da upadnu u svet kriminala. Potreba da nastavimo rad, prisutnost dece na radionicama koje su do sada realizovane, spremnost lokalne samouprave da finasira programe za decu i mlade, pokazuje da činimo KORAK NAPRED i da smo na pravom putu. Ovaj projekt je usklađen sa Akcionim planom za mlade opštine Kikinda 2011-2015. godine u delu koji se odnosi na usmeravanje mladih ka samostalnom i odgovornom pronalaženju rešenja koja će doprineti njihovom potpunom ostvarenju u društvu. Takođe oblast na koju se ovaj projekat odnosi u Akcionom planu za mlade je definisan kao bezbednost mladih. Prevencija i rano prepoznavanje rizika kod dece i mladih direktno će imati uticaja da je vršnjačko nasilje u školama i na ulicama bude u manjem obimu.\nCentar za socijalni rad Kikinda je uzeo učešće u realizaciji projekta "Društvene mogućnosti za osnaživanje porodice" koji finansira Evropska unija u okviru projekta "Otvoreni zagrljaj", a sprovodi ga Forum mladih sa invaliditetom u partnerstvu sa Republičkim zavodom za socijalnu zaštitu, Papilot-Institut za poboljšanje kvaliteta života iz Slovenije,Udruženje korisnika psihijatrijskih usluga "Duša" i KEC-Kreativni edukativni centar.\nDva stručna radnika Centra za socijalni rad Kikinda se obučavaju za porodičnog savetnika koji će pružati podršku porodicama za brigu o članu sa invaliditetom. Usluga je usmerena na odrasle članove porodice, nosioce porodične brige i nege- roditelje deteta ili odrasle osobe sa invaliditetom, ili na druge bliske članove porodice. Usluga je usmerena na jčanje njihovih kapaciteta za prevazilaženje specifičnog stresa usled suočavanja sa invalidnošću člana porodice, kao i uspostvaljanje adekvatnog odnosa i stava prema članu sa invaliditetom, omogućavajući im podršku, prihvatanje i podsticaj razvoju.


Sorošev sin daje podršku Vučiću, u Beogradu o reformama ... | WebTribune\nHome U FOKUSU Sorošev sin daje podršku Vučiću, u Beogradu o reformama …\nPosted date: новембар 20, 2017 In: U FOKUSU\nPredsednik Srbije Aleksandar Vučić sastao se sa zamenikom predsednika Upravnog odbora Fonda za otvoreno društvo Aleksom Sorošem.\nKako je saopšteno, Vučić i Soros su razgovarali “o regionalnoj saradnji i podršci Fondacije evropskim integracijama Srbije, reformama u oblasti medija i vladavine prava”.\nPredsednik Vučić je tom prilikom istakao da je strateški cilj i glavni prioritet Srbije punopravno članstvo u Evropskoj uniji, kao i da je Srbija spremna za dalje reformisanje društva i dostizanje evropskih standarda.\nOsim toga, on je naveo i da je regionu Zapadnog Balkana mesto u Evropskoj uniji, a da Srbija, uprkos povremenim negativnim procesima u regionu, ostaje opredeljena da sva otvorena bilateralna pitanja sa susedima rešava dijalogom.\nU saopštenju posle sastanka se navodi da su se “dvojica sagovornika saglasila da je potrebno da Srbija nastavi da primenjuje reforme, posebno one koje se odnose na vladavinu prava”.\nAleks Soroš je tom prilikom ohrabrio Srbiju da nastavi da igra konstruktivnu ulogu, kada je reč o stabilnosti u regionu Zapadnog Balkana i naglasio da je Fondacija za otvoreno društvo spremna da pruži podršku reformskim procesima i razvoju preduzetništva, kao i programu integracije Roma u Srbiji.\nAleks Soroš je stariji sin milijardera Džordža Soroša, sa kojim se Vučić sastao krajem septembra u Njujorku.\nKako je rekao, oni su tada želeli da čuju kakva su naša viđenja događaja na Balkanu, situaciju i budućnost u regionu.\n“To je prilika da svoje poglede iznesemo na najrazličitijim, najvažnijim mestima u svetu, kao i da čujemo kako razmišljaju svi oni koji nemaju obavezu da uvek misle kako mi mislimo“, objasnio je Vučić.\nIdealan napitak za dijetu od samo 2 sastojka i neverovatnih 0 kalorija\nKINA: “Ove vežbe su proba za buduće ratove i priprema za sukob”\nOdrasla je sa gorilama, posle 12 godina ih je srela ponovo u džungli – VIDEO\nEFIKASNA METODA: Ovaj napitak protiv migrene deluje momentalno\nPutinov proročki govor iz 2007-me u Minhenu- Koji se 10 godina kasnije, pokazao zastrašujuće istinitim! (VIDEO)\nMoćnije od svake dijete: Ova tehnika će vam skinuti kilograme “kao rukom odneto” …\nOSTVARIO MU SE SAN, PRONAŠAO SESTRU: Мuslimаn i Srpkinjа pоslе 28 gоdinа, sаznаli dа su brat i sestra\nSANKCIJE BESMISLENE, RUSI NEZADRŽIVI: Potvrđeno, Indonezija kupuje 11 ruskih PAKLENIH AVIONA Su-35\nRUSKA PRETNJA AMERICI: Kakvu to albansku vojsku spremate u bazi Bondstil?\nGojković: Oni koji vode hajku neka dođu i pojedu sve što …\nHOROSKOP ZA 18. FEBRUAR: Vodolija danas da se odmara


Slovačka: Propao "anti-gej" referendum | Autonomija\nSlovačka: Propao „anti-gej“ referendum\nIzlaznost je bila samo 21,3 odsto, što nije bilo dovoljno da referendum uspe\nReferendum o ograničavanju prava gej osobama u Slovačkoj nije uspeo, pošto je na glasanje u subotu izašlo manje od 50 odsto glasača. Izlaznost je bila daleko ispod potrebne za zakonski obavezujuće odluke – 21,3 odsto.\nSlovaci su odgovarali na tri pitanja: da li brak treba da bude označen samo kao zajednica muškarca i žene, da li istopolnim partnerima treba da bude zabranjeno usvajanje dece i da li roditelji treba da odluče da li njihova dece treba da imaju seksualno obrazovanje, prenela je agencija AP.\nPosle prebrojavanja više od 94 odsto glasačkih listića, većina je odgovorila na sva tri pitanja „da“, međutim izlaznost je bila samo 21,3 odsto, što nije bilo dovoljno da referendum uspe.\nReferendum je održan na predlog konzervativne grupe Savez za porodicu.


Datum kreiranja: petak, 25 septembar 2009 09:51\nObjavljeno petak, 25 septembar 2009 09:51\nPetak, 25. septembar 2009. 09:18\nPotpredsednik Vlade Božidar Đelić izjavio je da Srbija želi da se do kraja 2009. kandiduje za članstvo u EU, ali da je za to potreban konsenzus unutar Unije.\n"Srbija ima pravo da podnese kandidaturu koliko sutra, ali time ne bismo ništa konkretno dobili ukoliko ne postoji konsenzus unutar EU oko tog koraka. To bi bio politički čin bez praktičnog efekta", kazao je Đelić za "Večernje novosti".\n"Odblokiranjem SSP naša kandidatura bi bila puka formalnost, status kandidata bismo dobili veoma brzo, a uveren sam da bismo ubrzo posle toga i počeli pregovore za ulazak u EU.\nKarl Bilt mi je rekao da će na dnevni red Saveta ministara EU u oktobru staviti to pitanje, i to će biti novi pokušaj da se unutar EU uspostavi konsenzus oko Srbije", rekao je Đelić.\nOn je naveo da je "činjenica da Srbija mora da završi saradnju sa Tribunalom da bi napredovala ka EU".\n"Konačnu odluku o stavljanju Srbije na belu šengen listu od 1. januara 2010. očekujem 30. novembra na ministarskom nivou EU", naveo je Đelić.\nDatum kreiranja: petak, 25 septembar 2009 09:50\nObjavljeno petak, 25 septembar 2009 09:50\nEuleks je odredio jednomesečni pritvor za troje uhapšenih Srba iz opštine Novo Brdo. Kako je rekao Vladimir Martinović, sin uhapšenog Slobodana Martinovića, na sednici u Okružnom sudu u Prištini odlučeno je da se njegovom ocu, zatim Srećku Martinoviću i Svetlani Stojanović odredi pritvor od 30 dana.\nOpširnije: Euleks: Trojici uhapšenih određen jednomesečni pritvor Add new comment\nDatum kreiranja: utorak, 22 septembar 2009 06:56\nObjavljeno utorak, 22 septembar 2009 06:56\nPredsednik Srbije Boris Tadić, koji predvodi državnu delegaciju naše zemlje u SAD, organizovao je prijem u Klivlendu za predstavnike srpske dijaspore koji žive u Ohaju, na kome su učestvovali i senator Džordž Voinović i komandant Nacionalne garde Ohaja Gregori Vajt. Tadić je rekao da „Srbija neće voditi politiku koja će ljude izlagati rizicima".\nOpširnije: Boris Tadić sa srpskom dijasporom u Klivlendu Add new comment\nDatum kreiranja: utorak, 22 septembar 2009 06:55\nObjavljeno utorak, 22 septembar 2009 06:55\neograd -- Ministarstvo pravde pokrenulo je inicijativu za zabranu svih organizacija čiji članovi propagiraju nasilje i vrše krivična dela, potvrđeno je za B92.\nOpširnije: Pokrenuta inicijativa za zabranu Add new comment\nOdstupanje od Ahtisarijevog plana\nDatum kreiranja: četvrtak, 17 septembar 2009 06:21\nObjavljeno četvrtak, 17 septembar 2009 06:21\nMeđunarodni civilni predstavnik na KiM tvrdi da su završene pripreme za formiranje tri nove opštine sa srpskom većinom. Predstavnici Srba sa Kosmeta smatraju da Fejt priprema odstupnicu zbog nemogućnosti sprovođenja plana Martija Ahtisarija\nBEOGRAD - Međunarodni civilni predstavnik Piter Fejt najavio je da će na Kosovu posle lokalnih izbora 15. novembra biti formirane tri nove opštine sa srpskom većinom - Gračanica, Ranilug i Klokot-Vrbovac, kao i da će biti proširena - Novo Brdo. Formiranje još dve planirane srpske opštine - severna Mitrovica i Parteš privremena vlada Kosova ostavila je za vreme kada budu ispunjeni neophodni uslovi.\nOpširnije: Odstupanje od Ahtisarijevog plana Add new comment


Press Online :: Politika :: Hodžis: Razgovori Vučića i Hotija sa Trampom uneli novu nadu da bi Beograd i Priština mogli da dođu do konačnog dogovora\n- Bez obzira kako i šta ljudi misle o predsedniku Trampu, sama činjenica da je američki predsednik delom lično angažovan na traženju rešenja za ovo pitanje (odnosi Beograda i Prištine), nije beznačajno. Verujem da ta vrsta pažnje i prijem koji je dobio, ide u prilog Vučiću. Lično mu želim uspeh u otvaranju puta ka ekonomskom boljitku zemlje - rekao je Hodžis za "Glas Amerike".\nPo njemu, nedavni razgovori u Ovalnoj kancelariji između Vučića i Avdulaha Hotija sa predsednikom Trampom uneli su novu nadu da bi Beograd i Priština, u dogledno vreme mogli da dodju do konačnog dogovora o dugogodišnjem sporu.\n- Prvo da Vašington mora da bude kontinuirano, a ne povremeno angažovan na tom pitanju. To podrazumeva dalje ne samo značajne diplomatske poteze, već i vidne ekonomske projekte. Drugo, taj proces treba da teče u saradnji sa našim prijateljima i saveznicima. Lično se nadam da ćemo na duže staze bliže sarađivati sa našim evropskim prijateljima. Treće, nedavni konkretan dogovor u Beloj kući predstavlja korak napred, ali ne i okončanje spora izmedju Srbije i Kosova. Neophodno je i to da Srbija i Evropska unija dodju do uzajamno saglasnih kriterijuma. Na Srbiji je, inače, da ispuni ono što Evropa očekuje - rekao je Hodžis.\n- Moramo da pružamo ekonomske investicije kako bi Srbija osetila da joj predstoji bolja budućnost u okrilju zapadnih integracija. Da oseti da nije osudjena na status Venecuele na Balkanu, potpuno zavisna od Kremlja. Priština takođe ima svoj deo odgovornosti u tom domenu - dodao je on.\nPrivatni razgovori sa Vučićem\nHodžis je govorio i za televiziju Nova i to o privatnim razgovorima koje je imao sa predsednikom Vučićem prošle godine u Beogradu. Na pitanje da li je već tada bilo planirano ovo što se desilo u Vašingtonu, Hodžis kaže da to nije bio plan, bar ne da je on znao.\n- Ali, znam da naša administracija ozbiljno radi bilateralno i sa Srbijom, i sa Prištinom, i to paralelno sa evropskim naporima. Bio sam svestan da administracija želi da pronađe rešenje za situaciju, da bismo mogli da nastavimo to dugotrajno partnerstvo sa Srbijom - objašnjava on.\nDodaje i da je nakon sastanka shvatio da je liderima u Beogradu i u Prištini potreban jedan prostor van spoljnih pritisaka, bez crvenih linija, bez pretnji, bez predavanja.\n- Drugim rečima, da im se omogući prostor da mogu da ispregovaraju sve to treba - rekao je Hodžis.


Informacioni centar - Udruženje osiguravača Srbije\nUpravljanje Informacionim centrom je povereno javno ovlašćenje Udruženja osiguravača Srbije. Informacioni centar Udruženja osiguravača Srbije osnovan je radi efikasnog ostvarivanja odštetnih zahteva u slučaju šteta nastalih upotrebom motornih vozila i zarad primene bonus/malus sistema u Republici Srbiji u skladu sa Zakonom o obaveznom osiguranju u saobraćaju („Službeni glasnik RS“, br. 51/2009 i 78/2011).\nInformacioni centar Udruženja osiguravača Srbije (IC UOS) predstavlja moderan i centralizovan sistem sa jedinstvenim bazama podataka kao što su baze svih registrovanih vozila u oblasti autoodgovornosti u Republici Srbiji, baza šteta, baza policijskih zapisnika, baza stroge evidencije za određivanje i praćenje zona brojeva polisa autoodgovornosti, evidencija zelene karte itd.\nSva društva za osiguranje koja se bave autoodgovornošću povezana su sa IC UOS preko svojih informatičkih sistema i dostavljaju različite tipove podataka koji se obrađuju i smeštaju u baze na sistemu prema svojoj nameni. Osiguravajuća društva mogu i da pristupaju i koriste ove podatke u zavisnosti od njihove namene i poslovnih potreba društava.\nFormiranjem jedinstvenih centralnih baza podataka, stekli su se uslovi za mnoga unapređenja u oblasti osiguranja od autoodgovornosti, pre svega centralno izdavanje polisa, zatim brz uvid u podatke koji se odnose na štetne događaje, primena bonus/malus sistema, centralno čuvanje podataka, kao i mogućnosti za otkrivanje prevara u osiguranju. Svim navedenim postiže se efikasnost u radu osiguravajućih društava, brža likvidacija odštetnih zahteva i povećanje kvaliteta usluga građanima, precizno poštovanje zakonske regulative i razvoj novih, modernih servisa na usluzi građanima, osiguravačima, ali i institucijama Republike Srbije u obavljanju njihovih aktivnosti. Takođe, uspostavljanjem procedure centralnog izdavanja odnosno generisanja brojeva iz IC UOS, onemogućeno je izdavanje lažnih ili falsifikovanih polisa, a podaci se smeštaju u jedinstvene baze koje sadrže informacije o svim registrovanim vozilima u Republici Srbiji.\nPrimena bonus/malus sistema otpočela je od 1. septembra 2011. godine, čime je IC UOS omogućio postupanje u skladu sa zakonom u oblasti obaveznog osiguranja od autoodgovornosti i na taj način približio tržište osiguranja u Republici Srbiji razvijenim evropskim tržištima i principima rada.\nBonus/malus sistem predstavlja utvrđivanje visine premije osiguranja od autoodgovornosti za vozila dodeljivanjem odgovarajućeg premijskog stepena u zavisnosti od toga da li je osiguranik u prethodnom periodu imao prijavljenu štetu za koju je odgovoran. U slučaju da vozač nije prouzrokovao štetu u prethodnoj godini, biva nagrađen dodelom popusta na visinu premije, dok u protivnom biva sankcionisan određivanjem malusa, odnosno uvećanjem cene polise osiguranja.\nGrađanima je omogućen pristup bazama podataka i pretragama putem web portala na internet prezentaciji Udruženja, što olakšava pribavu podataka neophodnih za ostvarenje prava naknade po osnovu pretrpljenih šteta iz saobraćajnih nezgoda.\nU skladu sa razvojnim planovima IC UOS, u cilju daljeg unapređenja servisnih funkcija i prema Zakonu o bezbednosti saobraćaja na putevima, osmišljen je projekat koji ima za cilj da omogući građanima da bez odlaska u policijsku stanicu produže registraciju vozila pri ovlašćenim subjektima.\nDa bi ova ovlašćenja bila preneta iz MUP-a na društva za osiguranje i ovlašćene tehničke preglede, organizovan je razvoj sveobuhvatnog e-government rešenja u Republici Srbiji koje bi povezalo organe državne uprave, privredne subjekte i građane. Učešćem u ovom projektu, stručne službe Udruženja su stvorile tehnički osnov da sa razvojem novih funkcionalnosti IC UOS društva mogu da preuzmu i obavljanje poslova produženja registracije i izdavanja registracionih nalepnica. U sklopu ovog projekta ostvaruju se tehnički i pravni preduslovi da se počne sa prodajom polisa putem interneta.\nUnapređenjem saradnje između MUP-a i Udruženja, biće ostvarena integracija IC UOS i Informacionog sistema MUP-a i razmena podataka, što će omogućiti izradu sistema za eliminisanje prevara u osiguranju informatičkom analizom informacija iz saobraćajnih nezgoda i nastalih šteta.\nTakođe, detaljnim analizama razmenjenih podataka, biće ukazano na visoko rizične grupe učesnika u saobraćaju, što će svakako imati značajan pozitivan efekat na povećanje bezbednosti saobraćaja u Republici Srbiji.


Skuplje do Andrijevice nego do Budimpešte?! – Plus Radio\nHome / Putovanja / Skuplje do Andrijevice nego do Budimpešte?!\nSkuplje do Andrijevice nego do Budimpešte?!\nBy Plus Radio on 15/01/2018 Vrijeme: 10:28\nUkoliko kartu od Podgorice do Budimpešte ili Milana rezervišete mjesec ranije ona košta 9,99 eura, dok autobuska karta od Podgorice do Andrijevice sa nekim od prevoznika košta i preko 10 eura.\nUkoliko putujete unutar granica naše države autobusom, karta može koštati skuplje nego let avionom do nekih evropskih gradova sa lou kost kompanijama.\nKarta sa jednom od lou kost kompanija iz Podgorice ka Budimpešti, Milanu ili Memingenu košta od 9,99 eura ukoliko ranije isplanirate putovanje, a karta do Andrijevice je kod nekih prevoznika i više od toga.\nGotovo je nevjerovatno da je avionski saobraćaj jeftiniji od drumskog, pa se sve više građana naše države koji odluče da putuju opredijele za neku od lou kost avio-kompanija.\nPromet putnika sa lou kost kompanijama u za i preko Podgorice je u znatnom porastu, što pokazuju podaci Aerodroma.\nDakle u 2017. godini lou kost kompanije su prevozile 264.591 putnika. To je dvostruko više nego 2016. godine kada je 131.828 putnika putovalo lou kost kompanijama, prenosi Dan.\nU ukupnom prometu putnika u 2017. godini niskobudžetne aviokompanije učestvovale su sa 12,1 odstvo, dok su u 2016. učestvovale sa 7,1 odsto.\n← Previous Story U ovom delu aviona turbulencija se najmanje oseća\nNext Story → Šta sve možeš u Južnoj Americi kad si solo putnik? / VIDEO


Etički kodeks firme | Solutia\nUvod >> O nama >> Etički kodeks firme\nSvi zaposleni se obavezuju da će se pridržavati ovog Etičkog kodeksa Solutie.\nProfesionalnost i kvalitet usluge\nOdržavati dosledno i odgovorno visok nivo usluga u ispunjavanju dogovorenih rokova u punoj saglasnosti sa klijentima firme kao i profesionalnim odnosom prema zadacima koji proističu iz pojedinačnog angažmana i projekata kod klijenta.\nPrilikom izbora odgovarajućeg arhitektonskog i tehnološkog pristupa za određenu isporuku uvek izabrati onaj koji će na najjednostavniji način iskoristiti savremen pristupa za rešavanje zadatka.\nUvek obavesti kupca o drugačijioj mogućnosti rešenja, ukoliko postoji. Alternativni pristup rešavanju je potreban, ako predloženi alternativni pristup omogućava efikasnije i bolje rešenje istog problema.\nMaksimalno se truditi da usluge Solutie u okviru internih poslovnih procesa budu stalno održavane na najviši mogući nivo kvaliteta koji se stalno poboljšava i kontroliše dosledno kao i redovne interne i eksterne revizije u skladu sa ISO 9001.\nInformacione i komunikacione tehnologije su regulisane standardima koje su evoluirali tokom decenija i postojanjem discipline.\nKompanija Solutia smatra da je važno da se pružaju usluge i stvori proizvode u skladu sa ovim rasprostranjenim i prihvaćenim standardima. Ovo se odnosi i na standarde za upravljanje kvalitetom ISO 9001 kao i na usluge i napore minimalnog opterećenja u odnosu na sredinu u skladu sa ISO 14001 i bezbednosti informacija ISO 27001.\nČak i u slučaju složenih tehnoloških sistema stvaramo rešenja koja koriste moderne tehnike bazirane na Servisno-orijentisane arhitekture(SOA) i veb servisima(WS).\nProcedure za upravljanje projektima i programima\nUpravljanje projektima se vrši dosledno, koristeći PRINCE2 ® metodologiju (Projekti u kontrolisanim sredinama) i PMBOK (Project Management Book of Knowledge), koji nam omogućavaju da imamo maksimalno efikasnu isporuku naših rešenja i najviši mogući nivo kontrole nad pojedinačnim ugovorima i projektima, kao i odgovarajući nivo upravljanja rizikom projekta.\nPotpuno smo svesni da je informacija najvrednija u savremenom svetu. Informacije i stečeno znanje se obavezno čuva maksimalno poverljivo, kao i informacjia i znanje koje se stekne u toku rada sa našim klijentima . Mi cenimo poverenje koje nam naši klijenti pružaju i mi ćemo učiniti sve da se održi ovo poverenja i u budućnosti.\nNaši unutrašnji procesi i alati su usko revidirani u skladu sa standardom ISO 27001 koji služi za upravljanje sigurnosti informacijama.\nObavezujemo se da pristupamo poslu na veoma visokom nivou, veoma iskreno, kao i da zaključujemo sporazume i ugovore sa našim korisnicima i to samo one u koje smo ubedjeni da možemo uspešno i kvalitetno realizovati.\nPoštenje i predstavljanje\nUvek prestavljamo časno firmu u poslovanju sa klijentima kao i sa i drugim poslovnim partnerima, čuvamo ugled firme Solutia.


Zakić: Nastupi na Medjunarodnom sajmu uvoza doprinose plasmanu srpskih proizvoda u Kinu\nBeta 5. novembra 2020. 11:10\nNastupi na Medjunarodnom sajmu uvoza u Šangaju doprinose plasmanu srpskih proizvoda na kinesko tržište, rekla je naučna saradnica Instituta za medjunarodnu politiku i privredu Katarina Zakić.\nOna je u intervjuu Kineskoj medijskoj grupi (China Global Television Network Corporation – CGTNC) kazala da Srbija ove godine po treći put učestvuje na tom sajmu koji je juče otvoren i da je za nastup srpskih kompanija zadužena Privredna komora Srbije.\n„Ove godine izlaže manji broj proizvodjača iz Srbij (12) i to samo iz oblasti agrarne industrije. Nema sumnje da situacija sa korona virusom nije ovako neizvesna, da bi mnogo veći broj srpskih proizvodjača predstavio svoje proizvode u Kini. Nažalost, pandemija je i na ovo uticala, ali je bez obzira na to značajno da Srbija održi svoj kontinuitet na sajmu i da kineske kompanije i potrošači i dalje imaju mogućnost da se bolje upoznaju sa našim proizvodima“, rekla je Zakić.\nUkazala je da je bez kontinuiteta i stalne promocije teško je doći do novih tržišta, a pogotovo do kineskog, koje je inače jedno od najkompetetivnijih tržišta na svetu.\n„Kina je najveći izvoznik u Srbiji, i sa njom imamo najveći trgovinski deficit, te je upravo zbog toga značajan sajam u Šangaju, kako bi se iskoristila još jedna prilika da se srpski proizvodi predstave Kine i da se poveća srpski izvoz“, rekla je Zakić.\nDodala je da se zbog toga što Srbija nije u mogućnosti da isporučuje velike količine proizvoda, ide na plasiranje onih koji se ističu svojim kvalitetom i specifičnošću.\n„Nadamo se da će odredjeni broj srpskih proizvoda dobiti i smanjenje carina, jer upravo one utiču na to da odredjeni broj proizvoda, poput vina recimo, ne može da stigne do kineskog tržišta“, rekla je Zakić.\nNavela je da je prošle godine Srbija značajno povećala svoj izvoz na kinesko tržište, ali da je ove godine zbog pandemije pao i izvoz i uvoz, o čemu jopš nema zvaničnih podataka.\n„Ono što se jasno vidi jeste da se Srbija tokom prvog i drugog talasa korona virusa značajno oslanjala na Kinu u nabavljanju medicinske opreme, i verujem da je u tom smislu bio značajno povećan kineski uvoz. Takodje, bilo je problema tokom marta i aprila sa uvozom sirovina iz Kine za preradjivačku industriju, ali se to kasnije stabilizovalo, i nije značajno ugrozilo srpsku proizvodnju“, rekla je Zakić.\nDodala je da broj zajedničkih kinesko-srpskih projekata u svim oblastima privrede raste.\n„Svakako da je Inicijativa ‘Pojas i put’ pozitivno uticala na razvoj saradnje. Pre početka te inicijative, imali smo samo dva zajednička projekta – izgradnju mosta Mihajlo Pupin i prvu fazu modernizacije termoelektrane Kostolac. Danas imamo pored velikog broja infrastrukturnih projekata (izgradnja dve deonice pruge Beograd – Budimpešta, izgradnja više deonica autoputa na Koridoru 11 te rekonstrukcija Bloka B u termoelektrani Kostolac), i dva značajna kineska ulaganja u srpske kompanije – u RTB (Bor) i čeličanu u Smederevu“, kazala je Zakić.\nPodsetila je da je zbog početka pandemije malo odložena izgradnja fabrike guma Šandong (Shandong) Linglong u Zrenjaninu i da Srbija pregovara o većem broju projekata u oblasti infrastrukture i energetike sa kineskom stranom.\n„Mislim da je Inicijativa ‘Pojas i put’, ali pre svega i kooperacioni mehanizam 17+1, osnažila saradnju Srbije i Kine, te dovela do stvaranja novih mogućnosti i prilika za saradnju u svim oblastima savremenog života. Iako su ove dve zemlje decenijama imale dobre diplomatske odnose, i potpisale Ugovor o strateškom partnerstvu 2009. godine, saradnja unutar ‘Pojasa i puta’ je dovela do još značajnijeg unapredjenja savremenih odnosa“, ocenila je Zakić u intervuju Kineskoj medijskog grupi.


NESAGLASNI: Ministar odbrane SAD protiv slanja vojske na demonstrante, Tramp ga još nije smijenio - Opcija\n03-06-2020 Pocetna, Svijet, Vijesti\nIz Bijele kuće potvrđeno je da ministar odbrane Mark Esper još obavlja tu funkciju, pošto su se pojavile spekulacije da američki predsjednik Donald Tramp želi da ga ukloni iz Pentagona zbog njegovih komentara o protestima.\n– Ministar odbrane Esper još obavlja tu dužnost i ako predsjednik izgubi vjeru u njega, onda ćemo to saznati – rekla je portparol Bijele kuće Kajli Mekinani na konferenciji za novinare.\nNešto ranije, Esper je izjavio da za sada ne podržava aktiviranje Zakona protiv pobune radi raspoređivanja aktivnih oružanih snaga s ciljem smirivanja građanskih protesta.\nTramp je početkom sedmice rekao da bi mogao upotrijebiti vojsku u državama koje ne uspiju da smire proteste praćenje nasiljem zbog smrti tamnoputog Džordža Flojda koji je umro dok je bio pod policijskim nadzorom u Mineapolisu.\nDa bi vojska bila angažovana na teritoriji SAD, analitičari navode da Tramp mora da aktivira Zakon protiv pobune, a to je posljednji put učinjeno 1992. godine kao odgovor na nemire izazvane smrću Rodnija Kinga u Los Anđelesu.\nVojska je za svaki slučaj prerasporedila 1.600 vojnika u aktivnoj službi u predgrađu Vašingtona.\nTrampova prijetnja da će aktivirati vojnike iz aktivne službe naišla je na kritike i u oružanim snagama i Kongresu.


NIS i Dina kartica za zadovoljstvo potrošača - NIS Petrol i Gazprom\nPočetna / Vesti / NIS i Dina kartica za zadovoljstvo potrošača\nKompanija NIS uvela je u saradnji sa bankom Poštanska štedionica mogućnost podizanja gotovine uz Dina karticu na svim NIS Petrol i Gazprom benzinskim stanicama. Uvođenjem ove usluge NIS još jednom potvrđuje svoju lidersku poziciju kada je reč o unapređenju korisničkog servisa u maloprodajnom segmentu.\nPodizanje gotovine prilikom plaćanja Dina karticom, izdate od strane bilo koje banke u Srbiji, omogućava njenim korisnicima da samo u jednoj transakciji obave kupovinu na benzinskim stanicama NIS-a i podignu gotovinu sa svog bankovnog računa u iznosu do 5.000 dinara. Zahvaljujući široko rasprostranjenoj mreži maloprodajnih objekata NIS-a koji su na raspolaganju potrošačima na svim važnim putnim pravcima u Srbiji, kako u gradovima, tako i u selima, korisnici Dina kartice koji žive u sredinama u kojima ne postoji razvijena mreža bankomata mogu brzo i jednostavno da podignu gotovinu sa svog bankovnog računa na najbližoj NIS Petrol ili Gazprom benzinskoj stanici.\nOva usluga tretira se kao standardno plaćanje karticom, te korisnik kartice odobrava transakciju svojim PIN kodom i može da je u potpunosti isprati na svom bankovnom računu. Plaćanje uz podizanje keša jednako je standardnom korišćenju kartice na bankomatu, i zato nema novih ili skrivenih troškova za sve učesnike u toj transakciji – izdavaoce, prihvatioce i trgovce.


RS stabilna - sada i finansijski | TEME | DW | 27.02.2014\nNarodna skupština RS razmotrila je Prijedlog odluke o dugoročnom zaduživanju ovog bosanskohercegovačkog entiteta za 2014. godinu. Predviđen je maksimalni iznos zaduženja od 254 miliona maraka.\nSkupština je razmatrala novo zaduženje RS od čak 300 miliona maraka. Nevjerovatno je to da će čak 254 miliona otići na popunjavanje budžetskih rupa. Resorni ministar Zoran Tegeltija brani vlast tvrdnjom da RS nije prezadužena, odnosno da ima prostora za dodatno zaduženje: „ Postoji više izvora odakle bi se Vlada zadužila, a neki od njih su: kreditno zaduženje kod Međunarodnog monetarnog fonda, kreditno zaduženje kod Svjetske banke, emisija dugoročnih vrijednosnih papira, kreditno zaduženje kod domaćih finansijskih institucija i društava“.\nNišta nije definisano, zaduži se kako hoćeš\nTrenutno ukupan dug RS iznosi oko 4,7 milijardi KM\nDakle nije bitno kod koga se zadužuje vlast, bitno je da je napravljen spisak kome će pokucati na vrata kada novca nestane, a to će po svemu sudeći, biti veoma brzo, s obzirom na obavezu servisiranja ranijeg duga po raznim osnovama. Opozicija je kategorična u ocjeni da je sadašnja vlast dovela RS do prosjačkog štapa i da će taj dug u narednim godinama još više rasti. Dragan Čavić, lider NDP-a kaže da je posebno diskutabilno jer nisu poznati konačni uslovi zaduživanja: „Jedino moguće zaduživanje je eksplicitno i isključivo na način koji je preciziran u odluci i koji se naknadno ne može mjenjati. Ovo je prvi put u praksi, od kada RS postoji, da se odluka o zaduženju donosi okvirno i da se ostavlja vlasti da ona naknadno svojim odlukama precizno definiše koliko će i kod koga zadužiti RS. To je neustavno“.\n„RS više sredstava servisira nego što se zadužuje“, odgovor je resornog ministra na optužbe opozicije da je voda došla do grla i da novca nema za osnovne potrebe. Javni dug je ostao, tvrde iz Vlade na nivou prošlogodišnjeg. S druge strane Mladen Kršić iz SDS-a tvrdi da se od ovog novca neće ništa konkretno dobiti.\nKo je šta uništio\nPoslanik NDP-a Dragan Čavić rekao je da NDP neće podržati ovu odluku, jer je "neustavna i nezakonita i ima za namjeru da pokrije deficit u budžetu RS".\nAktuelna vlast već godinama optužuje opoziciju da je odgovorna za loše sprovedenu privatizaciju u kojoj je, kako tvrde, privreda uništena. Milan Kovač iz SNSD-a za ovako stanje optužuje raniju vlast: „Dajte recept da riješimo privredu. Evo ja ću se na glavu posaditi da podržimo sve moguće varijante koje kažu kako ćemo riješiti privredu. Ne može se razriješiti priveda koja je pogrešno privatizovana“.\nJavni dug RS dostigao je oko četiri milijarde maraka, što znači porast duga u odnosu na bruto društveni proizvod. Zoran Đerić iz PDP-a kaže da je opasno što se vlast zadužuje u trenucima istorijske zaduženosti RS: „Dobićete da će RS krajem 2014. godine biti zadužena skoro 50 odsto BDP-a“.\nRS će se za potrebe punjenja budžeta, kada je riječ o tekućim troškovima, zadužiti i za potrebe Ministarstva rada i boračko-invalidske zaštite u iznosu do 25 miliona maraka. To su sredstva namijenjena za finansiranje konačne realizacije programa potpunog stambenog zbrinjavanja porodica poginulih boraca i ratnih vojnih invalida od prve do četvrte kategorije.\nIma li dužničkog ropstva\nPoslanici NSRS u večernjem dijelu zasjedanja raspravljali su o Prijedlogu odluke o dugoročnom zaduživanju RS za potrebe Ministarstva rada i boračko-invalidske zaštite u iznosu do 25 miliona marka.\nS obzirom na iznesene podatke, mnogi posljednjih dana polemišu da li RS zapada u dužničko ropstvo, jer se očigledno radi o zaduženjima za koje će način i uslovi otplate biti u najmanju ruku upitni. Ekonomisti, u zavisnosti da li se radi o onima koji su više naklonjeni vlasti ili protiv ekonomske politike koju vode, stava su da će zaduženja još malo preliti čašu moguće fiskalne održivosti. Međutim svi su jednoglasni da u ovom trenutku nema drugog načina s obzirom da vlast ne želi da stvara novu vrijednost podižući fabrike i otvarajući nova radna mjesta.\nIako su mnogi stava da je RS u dužničkom ropstvu, u Vladi ne misle tako. Premijerka Željka Cvijanović negirala je navode o dužničkom ropstvu tvrdeći da prema međunarodnim kriterijumima RS ne spada u rizično zadužene: „Ne želim da polemišem o tome da RS nije u dužničkom ropstvu dok neko iz opozicije tvrdi suprotno. Mi dobijamo određene tranše zaduženja koje su već ukalkulisane i koje već postoje kao dug Republike Srpske, rekla je Cvijanovićeva nedavno u svjetlu pregovora sa MMF-om o produženju stend-baj aranžmana, navodeći da postoje kratkoročna zaduženja koja služe za premoštavanja određenih situacija, te da RS ispunjava svoje obaveze prema svim korisnicima budžeta.\nTagovi Republika Srpska, Dug RS, BiH


Euraktiv: Članice EU jedva pronašle zajednički jezik oko proširenja na Zapadni Balkan\nBeta 15. decembra 2021. 15:35\nŠefovi diplomatija EU jedva su našli zajednički jezik o proširenju Unije na Zapadni Balkan potvrdivši, nakon rasprave u kojoj je bilo žestokih neslaganja, da će dozvoliti da im se šest balkanskih zemalja priključi, jednog dana, piše danas briselski portal Euraktiv.\nU tekstu o zaključcima ministarskog sastanka 14. decembra, Euraktiv podseća da ni pre godinu dana vlade EU nisu mogle da se dogovore oko izjave koja je trebalo da podstakne strategiju EU za pristupanje zapadnobalkanske šestorke, kao i da su ovogodišnji pregovori o zajedničkom stavu EU takodje bili teški.\nNova bugarska vlada tek treba da ukine veto svojih prethodnika na početak pregovora o članstvu Severne Makedonije u EU i da reši spor oko istorije i jezika, iako će za taj proces biti potrebno vreme, piše Euraktiv i dodaje da EU i napredak Albanije na putu ka EU vezuje za napredak Skoplja.\nBugarska delegacija uspela je da blokira formulaciju koja se odnosi na pokretanje procesa ove godine. Reči „što je pre moguće ove godine“, koje se pojavljuju u ranijoj verziji dokumenta koju je Euraktiv video, promenjene su u „Savet se raduje održavanju prve medjuvladine konferencije … što je pre moguće, nakon odobrenja pregovoračkog okvira od strane Saveta“, navodi portal.\nPrema saznanjima Euraktiva drugi deo zaključaka je zadržao Zagreb, koji je podržao zahteve etničkih Hrvata u Bosni i Hercegovini.\nU prvobitnom nacrtu zaključaka, bila je naglašena važnost sprovodjenja presude Evropskog suda za ljudska prava (ECHR) u slučaju Sejdić-Finci kojom je BiH naloženo da ukloni etničke prefikse iz izbora članova Predsedništva.\nRaniji nacrt juče usvojenog teksta koji je kružio medju delegacijama stavio je naglasak na implementaciju presude, nakon čega je sledio poziv na „ograničene ustavne reforme“.\nIako su u usvojenom tekstu sačuvane formulacije o reformama, reference su premeštene na kraj pasusa, sa naglaskom na tome da „ne treba preduzimati nijedan zakonodavni ili politički korak“ koji bi otežao sprovodjenje presude.\nSem toga, na zahtev Zagreba, pojavila se nova rečenica da „Savet ističe da odredjeni broj odluka Ustavnog suda [BiH] tek treba da se u potpunosti izvrši“ što je, navodi Euraktiv, formulacija koja se verovatno odnosi na presudu u slučaju „Ljubić“ iz 2016. godine, kojom su neke odredbe zakonodavstva Federacije BiH za koje su Hrvati tvrdili da ih ugrožavaju proglašene neustavnim.\nPrema saznanjima Euraktiva, Nemačka i Holandija su bile protiv hrvatskih amandmana, ali su na kraju pristale na izmene u zamenu za blagoslov Bugarske na formulacije u vezi sa Severnom Makedonijom.\nMitropolija crnogorsko primorska odlaže plivanje za…\nNa zidu crkve u Podgorici ispisan uvredljiv grafit protiv…\nKovačevski i Petkov rešili jedno od spornih pitanja –…


Pronalaženje odgovarajućeg softverskog rešenja nikako nije trivijalna stvar, stoga tom prilikom treba obratiti pažnju na veći broj faktora. Možda i najvažniji je taj koliko se neko rešenje uklapa u zacrtane ciljeve firme i još bitnije, ustaljenu metodologiju rada. Ukoliko odaberemo neki previše složen softver, koji sadrži više opcija nego što nam je potrebno, bespotrebno ćemo povećati vreme za implementaciju rešenja i obuku, dok će nam sa druge strane previše pojednostavljen poslovni softver sa nedovoljno opcija otežati ostvarenje poslovnih ciljeva.\nDakle, u slučaju da smo već ispitali postojeće poslovne softvere i ustanovili da svaki od njih zahteva dugačak spisak izmena da bi nam koristio na pravi način, jeftinije rešenje često predstavlja izrada softvera od nule, prilagođenog poslovanju konkretno naše firme.\nAli, da li je baš tako, i zašto bismo trošili veći novac ukoliko ne moramo?\nOvo je česta situacija u poslovanju, koja često otvara i nedoumice poput: koliko vremena zahteva izrada personalizovanog softvera, da li se mali poslovni softver može proširiti tako da odgovori na dodatne zahteve, da li to može učiniti neko drugi osim onog ko ga je napravio itd.\nU nastavku pročitajte 7 najčešćih nedoumica kod izrade poslovnog softvera:\n1. Izrada personalizovanog poslovnog softvera zahteva mnogo više vremena nego nabavka nekog gotovog rešenja\nTo je generalno tačno. Međutim, ta razlika ne mora biti drastična, jer postoje mnogo načina da se ona svede na minimum. U svom dosadašnjem radu razvili smo veliki broj upotrebljivih algoritama i softverskih biblioteka koje su dovoljno flekisibilni da se mogu iskoristiti u bilo kom softverskom proizvodu, a vrlo je moguće da u paleti postojećih proizvoda već postoji rešenje koje je jako blisko onome što je vama potrebno. Na taj način se značajno smanjuje vreme potrebno za razvoj, ali i cena finalnog rešenja.\n2. Personalizovani softver košta mnogo više u odnosu na već gotovo rešenje\nOvo može, a i ne mora biti slučaj, i umnogome zavisi od toga šta sve ulazi u cenu. Prilikom nabavke obavezno treba obratiti pažnju na aspekte koji često predstavljaju skrivene troškove kod kupovine poslovnog softvera: održavanje, temeljna obuka zaposlenih, brzina podrške, mogućnost daljeg proširenja ili adaptacije za buduće potrebe.\nTakođe, obavezno treba uzeti u obzir i koliko ćemo personalizacijom dobiti na produktivnosti, brzini i kvalitetu informacija. Uzmimo za primer softver za neki call centar koji se bavi telemarketingom i podrazumeva 100 poziva po agentu dnevno. Agent koji koristi softver sa poljima koja pri beleženju toka poziva nude odabir između standardnih odgovora koje svakodnevno čuje od klijenata, unapred predviđa sve tokove poziva na osnovu iskustva i pruža bazu svih relevantnih informacija uz jednostavan interfejs, biće neuporedivo rasterećeniji i produktivniji, sa mnogo većim fokusom na kvalitet usluge od agenta koji sve unosi ,,peške“ i muči se sa pronalaženjem polja i potrebnih podataka na nasumičnim web sajtovima.\nTek kada se sve to stavi na papir, možemo realno sagledati cenu personalizovanog i gotovog poslovnog softvera i vrednost koju će imati za nas, u kom slučaju se vrlo lako može ispostaviti da je razvoj novog rešenja zapravo lakši, brži i ekonomičniji put.\n3. Želimo da nadogradimo svoj postojeći softver, ali proizvođač ne nudi tu uslugu. Da li to može da uradi neko drugi?\nU najvećem broju slučajeva da, ali postoje situacije, iako retke, kada to nije moguće. Zavisi od toga da li je sistem otvorenog ili zatvorenog tipa, na kojoj se platformi bazira, kao i da li odabrana IT kompanija može očekivati saradnju od strane proizvođača postojećeg softvera, koja je često neophodna da bi se neko proširenje uspešno realizovalo. U svakom slučaju, ukoliko postoji potreba za nadogradnjom postojećeg softvera, najbolje je organizovati sastanak gde bi se odabranoj IT kompaniji prezentovalo rešenje koje trenutno koristimo i preciziralo kakva su nam proširenja potrebna, nakon čega kompanija analizira trenutnu situaciju i daje nam prikaz mogućih proširenja.\n4. Kako izgleda proces izrade personalizovanog poslovnog softvera?\nPrvi korak je sastanak sa odabranom IT kompanijom, uz detaljan prikaz želja i potreba na koje novi softver mora da odgovori. Nakon toga, kompanija i klijent zajednički kreiraju specifikacije i projektni plan za izradu softvera, koji potom klijent odobrava ili upućuje na dalju doradu. Kada su konačne specifikacije dogovorene, klijentu se šalje zvanična ponuda za izradu softvera koja uključuje specifikacije usluga sa cenama i rok izrade. Ukoliko klijent prihvati ponudu, potpisuje se ugovor o izradi softvera u kome se definišu prava i obaveze obe strane, nakon čega IT kompanija pristupa izradi proizvoda.\n5. Koje sve platforme može da pokriva poslovni softver?\nPri izradi je najbolje koristiti se jednom starom izrekom koja kaže da treba koristiti pravi alat za pravi posao. To znači da za svaki konkretan zadatak i konkretnu platformu treba izabrati tehnologije koje su se pokazale kao najbolje, najefikasnije i najprimerenije upravo tom zadatku i toj platformi. Stoga Juratech systems pokriva windows, windows mobile, android i web aplikacije koje se mogu koristiti na više različitih platformi.\n6. Imamo ideju za softver koji bi nam značajno pomogao u poslovanju i želimo da ga nakon izrade komercijalizujemo i ponudimo na tržištu. Koliko je lako doći do ovakvog tipa saradnje?\nOvo je zapravo vrlo čest oblik saradnje između klijenata i IT kompanija, i primer idealnog poslovnog odnosa na obostranu korist. Zašto? Klijent, kao neko ko se bavi određenom oblašću, najbolje poznaje specifičnosti poslovanja u toj oblasti i samim tim ima i direktan uvid u probleme koji koče poslovanje. IT kompanija nudi znanje, iskustvo i stručnost koja omogućava iznalaženje i proizvodnju softvera koji ciljano rešava konkretno te i takve probleme, i obezbeđuje kompletnu logistiku za korišćenje tog softvera. Na taj način obe strane daju nezamenljive informacije jedna drugoj, i stvara se kvalitetan proizvod sa velikim izgledima za uspeh na tržištu.\n7. Ukoliko IT kompanija razvije neki poslovni softver za nas, da li do tog rešenja može da dođe i naša konkurencija, a.k.a. modeli saradnje sa proizvođačem poslovnog softvera\nUzajamna prava i obaveze dogovaraju se pre početka razvoja softvera i unose se u ugovor o izradi softvera koji potpisuju obe strane. Generalno, postoje 3 najčešća modela saradnje u izradi softvera:\na) softver se izrađuje ekskluzivno za vas- u ovom slučaju sva autorska prava prelaze na klijenta koji nadalje ima puno pravo da sve elemente finalnog rešenja, uključujući izvorni kod i izvršne fajlove, koristi po sopstvenom nahođenju\nb) softver se izrađuje partnerski- u tom slučaju, nakon obavljenog posla, IT kompanija koja je proizvela softver i klijent dele autorska prava nad finalnim rešenjem. Obe strane mogu samostalno ili zajednički vršiti izmene nad finalnim rešenjem, distribuirati ga, instalirati na neograničenom broju računara i sl.\nc) softver se izrađuje ZA klijenta, ali bez ekskluzive- ovo podrazumeva da nakon obavljenog posla, proizvođač zadržava autorska prava, dok se klijentu licencira finalno rešenje. U praksi, ovo znači da klijent plaća isključivo količinu licenci za koju se odluči, a ne sam razvoj proizvoda. Za klijenta koji planira da rešenje koristi na malom broju računara ovo je najisplativiji model.\nPre: 5 razloga zbog kojih je bitno da vaša firma ima web prezentaciju\nPosle: Forum telekomunikacija TELFOR 2016.


60 žena porušilo stereotipe u pčelarstvu - FARMABIH.BA\n60 žena porušilo stereotipe u pčelarstvu\nU Laktašima je nakon 12 mjeseci intenzivnog rada uspješno okončana škola pčelarstva za žene u organizaciji USAID/Sweden FARMA II projekta, kroz koju je prošlo 60 korisnica iz Laktaša, Teslića, Kotor Varoši, Gradiške, Sanskog Mosta i Ključa.\nU sklopu aktivnosti "Podrška stvaranju ženskog preduzetništva u ruralnim područjima kroz pčelarstvo i proizvodnju ljekovitog bilja", učesnice projekta prošle su intenzivnu obuku o savremenoj tehnologiji pčelarenja, a u sljedećih godinu dana biće podržane kroz individualno mentorstvo na vlastitim pčelinjacima. Korisnicama je dodijeljena i pčelarska oprema u vrijednosti 37.000 KM, u vidu osnovnog seta opreme za započinjanje pčelarske proizvodnje. Osim toga polaznice su prošle i obuku iz sektora ljekobilja.\nMarie Bergstrom, direktorica za razvojnu saradnju Ambasade Švedske u BiH, kazala je da je jedan od razloga podrške BiH pomoć na njenom putu ka članstvu u EU. "Mislimo da je jako važno podsticati ekonomski razvoj ove zemlje kroz razvoj radnih mjesta, jer život žena u ruralnim područjima nije lak", kazala je Bergstrom.\nRanko Karapetrović, načelnik opštine Laktaši koja je također podržala implementaciju projekta, kazao je da je zadovoljan uspješnom realizacijom projekta, te da je ovo vrlo značajna stvar za žene sa ovih područja. "Ovaj projekat se odnosi na jačanje tržišne sposobnosti žena i vjerujem da će pomoći poboljšanju njihovog finansijskog stanja i da će steći dodatna iskustva iz ove oblasti", rekao je Karapetrović. Alma Zukić iz Sanskog Mosta, koja je učestvovala u tom projektu, kazala je da su proteklu godinu dana žene provele u kvalitetnom radu i stekle nova iskustva, te proizvele svoj prvi med. "Pčelarstvom se nisam bavila prije i ovo je odlično iskustvo za mene i cijelu ekipu iz Sanskog Mosta", kazala je Zukićeva.\nMiodrag Matavulj, direktor Centra za ekonomski i ruralni razvoj (CERD), koji je implementirao ovaj projekat, kazao je da je cilj projekta da žene nauče kako da prave med i kako da same pokrenu svoj biznis.\nIzvor: USAID/Sweden FARMA II, Nezavisne novine, Anadolu Agency


Naslovna / Fudbal / Svet / "Zavera" protiv Lacija ili nešto više?\n2019-04-08 20:02 > 20:03\nUprava Lacija tvrdi da postoji zavera protiv kluba, kao i da je celu priču pokrenuo “drugi tim iz prestonice“.\nJedanaesterac dodeljen Laciju u duelu sa Sasuolom (2:2) je stavljen pod lupu u italijanskim medijima, zbog čega je portparol “nebeskoplavih“ Arturo Dijakonale rekao za klupsku televiziju da se radi o zaveri u kojoj učestvuju mediji i Roma.\n“Navodi o tome da penal nije postojao nisu jedina potpuno pogrešna spekulacija. Moramo da prihvatimo da postoji određeno ponašanje u delu velikih medija, naročito onih sa severa države, koji imaju interes da Lacio stave u negativan kontekst, a sve u službi drugih klubova“, naveo je Dijakonale.\nDodao je da navodi o tome da je Lacio bio favorizovan u duelu sa Sasuolom nisu tačni.\n“Tokom sezone smo imali mnogo bizarnih situacija, samo pomislite na penal koji nam je dosuđen protiv ekipe SPAL. On će ući u istoriju Serije A. Čak je i defanzivac protivnika priznao da nije bio fauliran“, rekao je Dijakonale.\nOn je istakao da je namera da se Lacio dovede u tešku situaciju u narednom periodu, posebno uoči duela sa Milanom, u Seriji A i Kupu Italije.\n“Ovakvo ponašanje medija kreira psihozu, koja preti da ugrozi našu sezonu. Mediji moraju da budu nezavisni i autonomni. Jučerašnji penal je apsolutno tačan, ne samo što je sudija tako rekao, već i zato što pravila tako kažu“, istakao je.\nO spornom jedanaestercu se oglasio i šef sudijske komisije Nikola Ricoli, a vredi istaći da situacija neodoljivo podseća na onu iz utakmice Portugala i Srbije, kada ruka Antonija Rukavine u šesnaestercu Srbije nije okarakterisana kao jedanaesterac.\nTada je obrazloženo da je lopta najpre dodirnula glavu desnog beka Srbije, a potom ruku. U duelu Lacija i Sasuola, lopta je defanzivca Sasuola pogodila najpre u kuk, pa u ruku, koja se nalazila iza njegovog tela.\nSpornu situaciju i najvažnije detalje tog meča pogledajte u videoprilogu:\nDikson ne napušta Željka\nProšao: Sari želi Kovačića na duge staze!\nPrethodna Prošao: Sari želi Kovačića na duge staze!


Za obraz i drugu poziciju (17.00) - Sportske.net\nZa obraz i drugu poziciju (17.00)\nFudbaleri Crvene zvezde, nakon poraza u 144. "večitom" derbiju koji im je srušio snove o tituli, igraju protiv Slobode iz Užica meč 29. kola JSL. Bez nekolicine prvotimaca Zvezda će pokušati da overi drugu poziciju na tabeli koja bi mogla da bude ugrožena usled eventualnog neuspeha.\nSamo tri dana imali su fudbaleri, stručni štab i Uprava Crvene zvezde za oporavaka od najtežeg poraza u sezoni koji je u subotu doživljen od "večitog rivala". Porazom od Partizana stavljena je tačka na borbu za trofej a danas bi valjalo overiti drugu poziciju do koje bi mogla i Vojvodina.\nCrveno-belima na megdan dolazi vazda neugodna Sloboda iz Užica koja je i u jesenjem delu sezone namučila Zvezdu. Tim Ljubiše Stamenkovića Piskavca dolazi u Beograd da se nadigrava sa Zvezdom jer nema šta da izgubi na "Marakani".\n"Pokušaćemo da se nadigravamo i pružimo što bolju partiju na Marakani. Igraćemo u kompletnom sastavu, moji igrači će imati mogućnost da pokažu da vrede" poručio je trener gostiju.\nSa druge strane, u Zvezdi bi najradije voleli da je sezona već sada završena i da ne moraju da se muče još 180 minuta.\nSa Pintu neće moći da računa na suspendivane Milijaša, Maksimovića i Kadua, kao ni na povređene Mikića i Lazovića. Pored toga, kod ostalih igrača prisutno je psihološko pražnjenje nakon poraza u derbiju pa nema sumnje da će biti teško osvojiti sva tri boda protiv Slobode.\n"Na ovom nivou nema lakih utakmica. Nećemo imati sve igrače na raspolaganju, što zbog povreda što zbog kartona, ali sam siguran da ćemo dati sve od sebe i da će nas srce i inteligencija odvesti do pobede" kazao je Sa Pintu pred današnji meč.\nKako Zvezda ima četiri boda više od treće plasirane Vojvodine koja danas gostuje u Kragujevcu, eventualni remi na "Marakani" a pobeda Novosađana doveli bi do toga da Voša i Zvezda u poslednjem kolu direktno odlučuju o tome ko će biti druga ekipa na kraju sezone.\nIpak, treba verovati da su izabranici Sa Pintua kadri da stave tačku na sezonu već danas u utakmici sa Slobodom koja počinje od 17 časova na "Marakani".


Grčki premijer Samaras uliva nadu, ali je suočen sa neizvesnošću (SETimes.com)\nGrčki premijer Samaras uliva nadu, ali je suočen sa neizvesnošću 22/06/2012\nTehnokratska vlada Antonisa Samarasa baviće se ekonomskom krizom, dok on izlazi na kraj sa politikom. Endi Dabilis za Southeast European Times iz Atine -- 22.6.2012. Novoizabrani grčki premijer Antonis Samaras stiže na prvi sastanak svoje vlade u parlamentu u Atini u četvrtak (21. juna). [Rojters]\nDok je iscrpljen išao kući u sumrak, na kraju dugog radnog dana, agent za osiguranje Jorgos Piklivas je -- za razliku od mnogih Grka -- rekao da ga ne zanima ko je pobedio na kritičnim grčkim izborima prošle nedelje. On kaže da sumnja da će nova koaliciona vlada, koja je položila zakletvu u četvrtak (21. juna), biti drugačija od ostalih. „Ne trebaju nam političari da bismo imali srećan život“, kaže Piklivas, 38, u izjavi za SETimes. „Očekujemo od njih da ne kradu novac.“ Novi premijer Antonis Samaras, 61-godišnji ekonomista, koji je obrazovanje stekao u Americi, suočava se sa nastavkom nepoverenja nakon nekoherentnih izbora na kojima je pobedila njegova stranka, ali nije osvojila dovoljno glasova da formira vladu, što ga je navelo da obrati svojim ideološkim rivalima, socijalistima iz PASOK-a i maloj Demokratskoj levici. „Imam većinu da formiram dugotrajnu vladu stabilnosti i nade“, rekao je Samaras nakon polaganja zakletve. Međutim, cifre mu ne idu na ruku: recesija sa nezaposlenošću od 22,6%, zatvaranje 1.000 preduzeća nedeljno, smanjenje ekonomije za 6,5%, kao i manji poreski prihodi zbog štednje koja je navela Grke da to malo novca što imaju i dalje dobro čuvaju u svojim džepovima. Pod budnim okom drugoplasirane stranke -- Koalicije radikalne levice (SIRIZA) koja se protivi štednji, a koju vodi 37-godišnji Aleksis Cipras -- i praćen sumnjama oko toga da li može ponovo da pregovara o smanjenju plata i penzija i povećanju poreza, što je prethodno podržao, Samaras je uspeo da skrpi kabinet tehnokrata. Vlada, pored političara, uključuje advokate i naučnike. Međutim, njegovi koalicioni partneri nisu zastupljeni, osim što pružaju podršku u parlamentu. Samaras dolazi na vlast u sred najgore ekonomske krize u zemlji od kraja Drugog svetskog rata. Mnogi analitičari i Grci nisu sigurni da će njegova vlada potrajati, ukoliko ne ubedi Trojku da mu da još vremena za sprovođenje reformi i ne odloži dodatne rezove u iznosu 11 milijardi evra. S obzirom da Trojka traži da Samaras otpusti 150.000 javnih radnika -- inače glavno biračko telo PASOK -- novi lider bi mogao ubrzo da se suoči sa nevoljama. „Zavisi koje mere će morati da se sprovedu. Ako su vrlo oštre, očekujem još štrajkova“, rekao je Jorgos Cogopulos, istraživač Helenske fondacije za evropsku i spoljnu politiku (ELIAMEP) u Atini, u izjavi za SETimes. Samaras će se puno uzdati u ključno ministarstvo finansija, koje će voditi predsednik Grčke banke Vasilis Rapanos, koji će često biti javno lice Grčke u pregovorima sa evropskim liderima. „On bi trebalo da bude prava osoba za to“, rekao je Platon Tinios, docent na Pirejskom univerzitetu. „On ima osećaj za cifre i jako dobro poznaje problem javnih finansija Grčke.“ Nikolaos Buzas, ekonomista specijalizovan za nezaposlenost i raspodelu prihoda, iz Nacionalnog centra za socijalna istraživanja u Atini, rekao je za SETimes da će Samaras morati da prevaziđe iste stare probleme kao prethodne vlade koje su oklevale da se uhvate u koštac sa svetim kravama u Grčkoj: bogatima, političarima i utajivačima poreza koji duguju oko 60 milijardi evra. Slični tekstoviLoading\n„Ne postoji politička volja da se prikupe porezi od bogatih i kompanija“, rekao je Buzas. „Ljude koji imaju obavezu da plaćaju više poreski sistem ne dira.“ On je ukazao na neentuzijastičnu podršku lidera Demokratske levice Fotisa Kuvelisa, te lidera PASOK-a Evangelosa Venizelosa. „Oni žele da budu u vladi jer misle da je to način da se dobiju glasovi, ali misle i da će im se to vratiti kao bumerang“, dodao je on. Grčku posmatraju širom sveta, strahujući da bi, ako Samaras doživi neuspeh, zemlja ipak mogla da izađe iz evrozone. „Nova vlada ima razumne šanse. Oni treba odmah da počnu radikalne reforme“, rekao je za SETimes Nikolas Ekonomides, profesor ekonomije u Poslovnoj školi Stern na Njujorškom univerzitetu. „Ako bude odlučan, on će obnoviti poverenje.“ Ovaj tekst naručio je SETimes.com.


VM VM Android Shop - Politika privatnosti\nVM Android Shop je posvećen zaštiti svih informacija koje sakuplja i čuva o Vama. Korisnici našeg sajta prihvataju da se podaci o njima koriste u skladu sa ovom Politikom privatnosti. VM Android Shop sakuplja minimalnu količinu informacija o Vama u svrhu pružanja kvalitetne usluge. Politika privatnosti ukazuje na sve procese koji mogu rezultirati sakupljanjem podataka o Vama. Vaša poseta našem sajtu daje nam pravo za prikupljanje pomenutih informacija.\nVM Android Shop može sakupljati sve informacije koje nam šaljete zavisno od tipa formulara koje popunjavate uključujući ime, adresu, broj telefona, faksa, e-mail adresu, kao i ostale podatke koje možete ostaviti na sajtu. Ostale informacije koje mogu biti zahtevane u skladu sa promena koje su naznačene na sajtu.\nVM Android Shop koristi sakupljene informacije prvenstvano u svrhu obrade zahteva korisnika i posetioca sajta. Sve standardne mere predostrožnosti se preduzimaju kako bi se sprečio neovlašćen pristup ovim podacima. Od korisnika se može zahtevati naknadna provera identiteta kako bi informacije o nalozima bile potpune. VM Android Shop će povremeno slati newsletter na primarni kontakt e-mail, a korisnici imaju mogućnosti da se ispišu sa ove mailing liste.\nVM Android Shop ne razmenjuje ni jednu informaciju o korisnicima sa trećim licima. VM Android Shop može koristiti informacije u cilju održavanja kontakta sa korisnicima i obaveštavanja o razvoju našeg biznisa. I ovom slučaju korisnici imaju mogućnost da se ispišu sa mailing liste. Ukoliko u nekom trenutku u budućnosti budemo primorani da otkrijemo sakupljene informacije trećoj strani (npr. državnim organima), o tome će korisnik biti obavešten i dati svoju saglasnost. VM Android Shop može povremeno objaviti informacije opšteg tipa trećim licima – na primer, broj posetilaca sajta koji su popunili neku online prijavu, ali pritom nikada neće uključiti informacije pomoću kojih bi se mogli identifikovati pojedinci, osobe koje su popunile pomenutu formu.\nVM Android Shop garantuje da striktno primenjuje sve standardne bezbednosne mere štiteći lične podatke sakupljene od svojih korisnika. Ovo uključuje ali nije ograničeno sa: pristupom ličnim podacima sa lozinkom, ograničenim pristupom osetljivim podacima, enkriptovanim transfer osetljivih podataka poslatih od strane korisnika na VM Android Shop formama za prijavu, naručivanje itd. Ipak, mogu postojati propusti vezani za bezbednost koji nisu pod kontrolom VM Android Shop. Odlukom da sajtu VM Android Shop obezbedi lične informacije korisnik razume i slaže se sa činjenicom da bezbednost, integritet i privatnost njegovih podataka ne može biti 100% garantovana.\nVM Android Shop zadržava pravo da bilo kada izmeni ovu Politiku privatnosti. Svaka izmena postaje važeća nakon njenog objavljivanja na ovom sajtu. Korisnik se obavezuje da povremeno pročita ovu politiku privatnosti kako bi bio upoznat sa eventualnim izmenama iste. Ukoliko korisnik nastavi da koristi sajt i usluge VM Android Shop nakon bilo koje nove verzije politike privatnosti, podrazumeva se da je istu prihvatio kao važeću.


Mobilni telefon sa slikom koronavirusa\nLjudi koji se informišu na društvenim mrežama kao što su Fejsbuk i Jutjub više veruju u teorije zavere o pandemiji koronavirusa i više krše pravila karantina, prema najnovijem istraživanju.\nNekoliko desetina predajnika za 5G mrežu je zapaljeno u Velikoj Britaniji u poslednjih par nedelja. Policija je saopštila da su napadi motivisani verovanjem da je 5G mreža povezana sa pandemijom.\nIstraživanje Kings koledža u Londonu i agencije za ispitivanje javnog mišljenja Ipsos Mori pokazuje jaku povezanost u verovanje u teorije zavere i oslanjanje na informacije sa društvenih mreža, uključujući Fejsbuk, Jutjub, Tviter i Vocap, pre nego na tradicionalne elektronske ili štampane medije.\nMeđu ljudima koji veruju da koronavirus uopšte ne postoji, 56 odsto je navelo da im je glavni izvor informisanja Fejsbuk.\nDanijel Alington sa Kings Koledža navodi za Glas Amerike šta je još pokazalo istraživanje:\n"Ispostavilo se da se ljudi koji su izlazili iz kuće, išli napolje ili na posao, iako su imali ono što su znali da su simptomi koronavirusa, više informišu preko društvenih mreža",\nTo je rizik za javno zdravlje kojim se moramo baviti, kaže britanski poslanik Konzervativne partije Demijen Kolins, koji takođe brine kakvu ulogu mogu da imaju društvene mreže u vakcinaciji.\n"Ako dođemo u situaciju u kojoj imamo vakcinu, a za efikasnost vakcine potrebno je da većina ljudi pristane da je uzme, onda moramo da imamo poverenje ljudi u to. Ako ljudi šire teorije zavere i laži o vakcini i pokušavaju da ubede ljude da je ne uzimaju, onda je to ozbiljan rizik po javno zdravlje".\nFejsbuk, Jutjub i Tviter navode da su sklonili stotine hiljada snimaka i objava koje su sadržali dezinformacije o Kovidu 19 koje su mogle da štete.\nKompanije koje drže društvene mreže suočavaju se sa problemima na mnogim frontovima.\nViše od 150 kompanija, uključujući Starbaks i Kokakolu, prestale su da se reklamiraju na Fejsbuku zbog dezinformacija i govora mržnje.\nI Starbaks bojkotuje reklamiranje na društvenim mrežama zbog govora mržnje\nIstovremeno, američki predsednik Donald Tramp pokušava da ukine pravnu zaštitu društvenim mrežama, za postove koje objavljuju njihovi korisnici, nakon što je Tviter obeležio jedan od njegovih tvitova znakom da je potrebno da se provere činjenice.\n"Ako Tviter nije pošten, i ako će neko tamo da bude i porota i sudija, mislim da treba da se ugase, što se mene tiče. Ali treba nam pravni postupak da to i uradimo", kaže Tramp.\nDruštvene mreže tvrde da imaju ogroman sistem koji se bori sa dezinformacijama. Ipak, ostaju netransparetntni, navodi Alington.\n"Ti sistemi treba da budu otvoreni i za proveru koju bi sprovela demokratska tela".\nPokazatelji da su društveni mediji proširili neistine o pandemiji koronavirusa najverovatnije će pojačati pritisak na takve kompanije da se jače suoče sa dezinformacijama.\nZaposleni u Fejsbuku održali virtuelni štrajk - na Tviteru\nSvet pogodila infodemija - poplava lažnih vesti koje prate pandemiju


Reis Kavazović: Presuda Mladiću prilika za suočavanje s prošlošću\nPoglavar Islamske zajednice u BiH Husein Kavazović izjavio je da je presuda ratnom komandantu Vojske Republike Srpske Ratku Mladiću prilika za suočavanje s prošlošću.\n"Ovo je prilika da se svi, a posebno srbijansko društvo i zvaničnici među bosanskim Srbima, suoče s prošlošću", kazao je Kavazović.\nOn je rekao da jedino istina o onome što se dešavalo u BiH može biti osnova za povratak pomirenja, preneli su sarajevski mediji.\nPrema rečima Kavazovića, presuda Mladiću će imati važnost ako doprinese procesu pomirenja, a taj proces, kako je naveo, neće biti moguć ako se nastavi glorifikovanje zločinaca i politika koje su za posledicu imale zločine.\nPoglavar IZ BiH je izrazio žaljenje što Haški tribunal nije, osim Srebrenice, osudio Mladića i za genocid u šest opština - Foči, Vlasenici, Ključu, Sanskom Mostu, Kotor Varoši i Prijedoru.\nPrvostepeno veće Haškog tribunala osudilo je danas Mladića na doživotnu kaznu zatvora za genocid u Srebrenici i za zločine protiv čovečnosti u 15 bosanskih opština. Progašen je krivim po svim tačkama optužnice izuzev prve koja se odnosi na genocid u šest opština u BiH.


OKONČANA POTERA U PLANINAMA OKO SARAJEVA Muškarac koji je ubio devojku presudio sebi HICEM IZ PUŠKE\nČaušević je izvršio samoubistvo, nakon što je pre toga otvorio vatru na policijske službenike. Kako saznaje Avaz, nakon što je opkoljen i video da ne može pobeći, izvršio je samoubistvo, naverovatnije iz automatske puške.\nDRAMA U PLANINAMA OKO SARAJEVA Muškarac koji je ubio devojku sada PUCA NA POLICIJU (VIDEO)\nPodsećamo, jutros oko sedam sati u sarajevskoj ulici Aleja Bosne srebrene ubijena je Sanela Trsten.\nU pucnjavi je od zalutalog metka ranjena Senada Muhić, radnica preduzeća "Park". Do tragedije je došlo ispred rasadnika ovog sarajevskoj preduzeća.\nPodsećamo, svi raspoloživi timovi najelitnijih specijalnih jedinica MUP-a Kantona Sarajevo bili su raspoređeni po Bijelašnici u potrazi za osumnjičenim Čauševićem, prenosi Srpskainfo.


Putin ispred patrijarha Kirila | Republika Srpska\nNaslovna Svijet Putin ispred patrijarha Kirila\nPutin ispred patrijarha Kirila\nMOSKVA – Za 36 odsto stanovnika Rusije predsednik Vladimir Putin je ličnost od najvišeg autoriteta, dok za patrijarha Kirila to misli samo jedan odsto ispitanih u istraživanju koje je sproveo poznati ruski institut „Javno mišljenje“ (FOM).\nPrema tom istraživanju, 60 odsto stanovnika Rusije ima osobu koju smatra svojim „moralnim autoritetom“, prenela je Verska informativna agencija Na drugom mestu, sa šest odsto je ministar inostranih poslova Sergije Lavrov, slede ministar odbrane Sergije Šojgu sa pet odsto, desničarski političar Vladimir Žirinovski sa četiri odsto, premijer Dmitrij Medvedev sa tri odsto i vođa komunista Genadij Zjuganov sa dva odsto.\nNa čelu onih kojima jedan odsto ispitanika pridaje prvo mesto osoba sa autoritetom je patrijarh Kiril, koliko imaju i dvojica novinara, predsednik federacije hokeja ili bivši premijer Evgenij Primakov.\nOni kojima je Putin na prvom mestu smatraju da je on „ojačao autoritet Rusije u svetu“.\nSociolozi su ocenili da su stanovnici Rusije pod izuzetno velikim uticajem onoga što im se prezentuje preko državnih centralnih televizijskih kanala.


Zimska fudbalska čarolija u hali „Pinki” - Sirmiuminfo\nZimska fudbalska čarolija u hali „Pinki”\nSremska Mitrovica. U petak (24. decembar) počinje 33. turnir u malom fudbalu u organizaciji Poslovno sportskog centra „Pinki”.\nPreko šezdeset ekipa u raznim kategorijama iz Sremske Mitrovice, Šida, Mačvanske Mitrovice, Ljukova, Vitojevaca, Platičeva, Šapca, Vrdnika, Bogatića, Republike Srpske i mnogi drugi, takmičiće se i ove godine za naziv najboljih.\nPrve utakmice počinju od 12 i igraju se do 22 sata. Cena ulaznice je 100 dinara.\nRaspored ekipa po grupama, pravila i propozicije, “kosturi” za svaku kategoriju, najave utakmica i rezultati svih odigranih utakmica mogu se pratiti na sajtu sportskog centra https://pscpinki.org.rs/


BalkanMagazin :: OTPAD I ODRŽIVI RAZVOJ\nponedeljak, 14. mart 2011 00:10\nUmesto što potencijalne energente baca na deponije, njima zagađuje zemljište i reke Srbija bi morala otpadne materije da iskoristi za proizvodnju toplotne i električne energije. Naravno, treba voditi računa da korišćenje ovih obnovljivih izvora energije ne zagađuje životnu sredinu. Ne manje važno pitanje su i mogućnosti za finansiranja ovih projekata iz oblasti održivog razvoja.\nOkrugli sto koji će se baviti potencijalima Srbije u korišćenju otpadnih materija za proizvodnju energije, uticajem ovih aktivnosti na životnu sredinu ali i mogućnostima finansiranja projekata iz oblasti održivog razvoja i njihovim doprinosima ekonomiji zemlje redakcija internet časopisa Balkanmagazin – www.balkanmagazin.net organizuje pod pokroviteljstvom Ambasade Kraljevine Norveške u Beogradu. Ovo je deo projekta „3E- energija, ekonomija, ekologija“, u okviru koga organizujemo šest tematskih skupova - okruglih stolova na najaktuenije teme iz ovih oblasti. Startovali smo sa problemom rasipanja energije u Srbiji a na narednom skupu se bavimo temom:\n„Energija iz otpada i finansiranje projekata održivog razvoja“\nTermin: 14. mart 2011. godine, od 11 do 13 časova.\nMesto: Medija centar, sala na I spratu, Terazije 3, Beograd\nUvodničari na ovom skupu biće: dr Predrag Radovanović i dr Marina Jovanović, rukovodioci energetskih projekata u Institutu za nuklearne nauke Vinča, Neven Pecotić, regionalni menadžer u GE Power&Water, dr Aleksandar Jovović sa Mašinskog fakulteta u Beogradu kao i Maja Studović i Rastko Mladenović, inženjeri za termoenergetiku i energetsku efikasnost u firma S.E.E.C. Ltd.\nNa skup smo pozvali i predstavnike Vlade Srbije, Agencije za energetiku, privrednih komora, finansijskih institucija, stručnjake i predstavnike privrede zainteresovane za ovaj segment energetike, kao i studente, koji sutra, na svojim radnim mestima treba da doprinesu održivom razvoju.\nSerijal „3E- energija, ekonomija, ekologija“, za primat ima društveno odgovorno poslovanje, kroz racionalnu potrošnju energije, korišćenje obnovljivih izvora energije i reciklažu otpada, kako bi se postigli ekonomski i ekološki efekti. Akcenat je na konstruktivnoj edukaciji - kroz uvodna predavanja i diskusiju na zadate teme između predstavnika države, institucija i ekoloških stručnjaka sa privrednicima, novinarima i studentima završnih godina tehničkih i fakulteta koji obrazuju buduće novinare.\nDo kraja marta ćemo razgovarati i na temu: „Energija je tu oko nas”.\nIdeja nam je da ovim serijalom doprinesemo boljem upoznavanju javnosti i medija sa značajem energetske efikasnosti i o potrebi da se okrenemo novim obnovljivim izvorima energije. U elektronskom časopisu Balkanmagazin - www .balkanmagazin.net smo već otvorili rubriku „3 E“, gde objavljujemo vesti, informacije i analitičke tekstove. Edukacija studenata i mladih novinara kroz praćenje ovih tema prilika je da nešto nauče i da steknu iskustvo, specijalizujući se za ovaj sektor privrede. Po završetku serijala Balkanmagazin će izdati dvojezičnu brošuru „3 E“. Sve tekstove iz rubrike „3 E“ i iz brošure moguće je preuzeti na www.balkanmagazin.net.


Situacija u Kosovskoj Mitrovici se komplikuje – Srbi izašli na ulice (VIDEO) – Sandzaklive.rs\nSituacija u Kosovskoj Mitrovici se komplikuje – Srbi izašli na ulice (VIDEO)\n0 2,544 1 minuta čitanja\nU Severnoj Mitrovici je u toku akcija kosovske policije, sirene za vazdušnu opasnost odjekuju gradom, a veliki broj Srba okupio se na ulicama.\nKako prenosi reporter Kosovo onlajn, u Severnoj Mitrovici trenutno je u toku akcija Kosovske policije, koja koristi šok bombe i suzavac, a nekoliko stotina građana je blokiralo više ulica i čuju se sirene za uzbunu. Prema nezvaničnim saznanjima slična racija se trenutno odvija i u Zvečanu.\nKosovska policija koja je došla iz Južne Mitrovice upala je u jednu od gradskih apoteka gde proveravaju carinske papire o nabavci lekova, a kako navode očevici upali su i u nekoliko radnji. Navodno, radi se o „akciji za sprečavanje krijumčarenja robe“, piše Kosovo onlajn.\nSeverna Mitrovica - Čuju se eksplozije, srbi blokirali ulicu\nDanašnji podaci o korona virusu za Novi Pazar (Srijeda)


Back TURIZAM TURISTIČKE ORGANIZACIJE Zlatibor u godini jubileja postaje i centar etno mode\nsreda, 07 avgust 2013 21:34\nGospodin Đurić je pored bogatog i raznolikog programa za avgust najavio i proslavu obeležavanja 120 godina organizovanog turizma na Zlatiboru. Proslava počinje 18. avgusta kada će emisija “Žikina šarenica” biti direktno emitovana sa Kraljevog trga i biće posvećena ovom značajnom jubileju. Istog dana biće organizovan koncert Riblje čorbe sa početkom u 20,30 časova na letnjoj pozornici na Kraljevom trgu.\nTradicionalna manifestacija “Bez izvora nema vode” u selu Rožanstvu, biće održana 19. avgusta, a toga dana u 20,30 časova na letnjoj pozornici na Kraljevom trgu biće održan koncert Džoker benda iz Užica.\nCentralna proslava zakazana je za 20. avgust, kada će u hotelu “Mona” biti održana Svečana akademija na kojoj će pojedinci i kolektivi koji su doprineli razvoju Zlatibora kao turističke destinacije dobiti zaslužna priznanja i nagrade. Na Akademiji će biti predstavljena Monografija "Svetlopisom kroz prvu vazdušnu banju", autora Milisava i Snežane Đenić.\nNakon završetka Svečane akademije na Kraljevom trgu će biti održan koncert Sanje Ilić i grupe Balkanika u 20,30h.\nPo prvi put, 13. avgusta 2013. godine, na Kraljevom trgu, sa početkom u 21h, u organizaciji modne kuće Veritza studio i TO Zlatibor, održava se Etnopeja-Internacionalni festival etno visoke mode. Cilj projekta je da se kulture zemalja zbližavaju i pretapaju, a ideja je da ovaj festival postane tradicija i da se svake godine održava na istim lokacijama, Zlatiboru i Beogradu (Galerija fresaka, 25. Septembar, sa početkom u 20h). Turistička organizacija Zlatibor je prepoznala ovu ideju i podržala projekat Verice Planić, naše eminentne modne kreatorke, koja je još 1995-te pokrenula u Srbiji stilizovanu etno modnu liniju, vremenom prepoznatljivu i u svetu, s obzirom da su njene modne revije predstavljene u Malmeu, Moskvi, Minhenu, Sofiji... Zamisao je da Zlatibor, pored toga, što je veliki turistički centar, koji neguje srpsku tradiciju i kao takav je poznat i u svetu, postane i modni centar. Zlatibor zaslužuje da se modna dešavanja iz Beograda premeste uovaj turistički centar koji pruža ogromne mogućnosti. Sam Festival nije zamišljen samo kao klasičan modni događaj, već i upoznavanje internacionalnih dizajnera, kako sa narodnim običajima, kulturom, tradicijom tako i sa prirodnim lepotama i turističkim atrakcijama naše Srbije. Internacionalni dizajneri će biti gosti Zlatibora 5 dana u avgustu (0d 11-15.) i Beograda (od 23-27 septembra). Za svaku lokaciju gostima će tokom boravka biti organizovani turistički obilasci. Na Zlatiboru, oni će obići Muzej u starom selu Sirogojno, Stopića pećinu, Gostilje, Ljubiš, Tornik i druge interesantne lokalitete.\nInternacionalni dizajeneri koji će se predstaviti na Zlatiboru su iz: Bugarske – Meli M, Rumunije – Valentina Vidrašču, Crne Gore - Marina Banović i Srbije – Verica Planić. Od muzičara će učestvovati: Vasilisa, Grupa Teodulija. 3. Akademsko društvo „Novi Beograd“


Izrael uveo autobuse za Palestince\nIzrael je otvorio dve autobuske linije samo za Palestince na okupiranoj Zapadnoj obali, što izraelske grupe za ljudska prava ocenjuju kao rasistički potez.\nIzraelski levičarski list "Haarec" je objavio da je ministarstvo otvorilo te linije, kojima će se prevoziti palestinski radnici koji putuju između Zapadne obale i Izraela, nakon što su se jevrejski naseljenici žalili da je Palesticima u mešovitim autobusima ugrožena sigurnost.\n"Uvođenje posebnih autobuskih linija za izraelske Jevreje i Palestince je uznemirujući plan", izavila je Džesika Montel, direktorka grupe za ljudska prava B'Tselem, i dodala da je to jednostavno rasizam i da takav plan ne može biti opradan tvrdnjama o potrebi za bezbednošću Palestinaca.\nIzraelsko ministarstvo saobraćaja je saopštilo da će te dve nove linije "unaprediti saobraćajne usluge za palestinske radnike koji putuju u Izrael" i da će zameniti nelegalne autobuse koji im naplaćuju "previsoke cene", preno je Rojters.\n"Ministarstvo saobraćaja nije donelo nikakve instrukcije ili zabrane kojima se sprečava da palestinski radnici putuju javnim saobraćajem u Izrael ili u Judeju i Samariju. Ministarstvo, uz to, nije ovlašćeno da sprečava da bilo koji putnik koristi usluge javnog saobraćaja", navodi se u saopštenju.


Lipi: Protiv Srbije - teško i zabavno | MONDOBA\nKina Srbija fudbal najava\nLipi: Protiv Srbije - teško i zabavno 0 Podijeli Podijeli na facebook Podijeli na twitter Podijeli na viber Pošalji na mail\nLipi: Protiv Srbije - teško i zabavno\nAutor mondo.rs 09.11.2017. / 16:10\nSelektor Kine protiv "orlova" će izvesti kombinovani sastav\nFudbalska reprezentacija Srbije nalazi se u Gvangdžou gde će sutra (od 12.35 časova po srednjeevropskom vremenu) odigrati prijateljski meč protiv domaćina Kine.\nSelektor Kineza Marčelo Lipi rekao je da očekuje "zabavnu utakmicu".\n"Orlovi" u Guangdžuu: Novi početak\n"Prijateljska utakmica sa Srbijom biće veoma teška za nas, jer je to reprezentacija koja će igrati na Svetskom prvenstvu. Isto važi i za Kolumbiju sa kojom ćemo se sastati kasnije. Ne sumnjam da će obe utakmice biti zabavne i voleo bih da nas navijači podrže", preneli su kineski mediji reči Lipija, koji će testirati svoj tim protiv Kolumbije četiri dana kasnije u Čungkingu.\nLipi se nada da će Kinezi imati veliku podršku navijača protiv "orlova".\n"Sezona u kineskom prvenstvu je završena i navijači mogu da podrže nacionalni tim. Dođite i navijajte za reprezentaciju", javno ih je pozvao italijanski stručnjak.\nLipi smatra da je reprezentacija Kine napredovala od njegovog dolaska na klupu pre godinu dana. Ipak, on protiv Srbije na raspolaganju će imati kombinovani tim.\n"Tim prolazi kroz smenu generacija. Ovog puta nisam pozvao neke mlađe igrače jer razmišljam da ih vodim na prvenstvo istočne Azije u decembru, a moraće da učestvuju na šampionatu do 23 godine u januaru, tako da će im biti potrebno vreme za oporavak", kazao je selektor Kine koja se nije plasirala na Svetsko prvenstvo u Rusiji.\nfudbal Fudbalski savez Srbije orlovi


Home / Blog / U rezultatima desktop Google pretrage – i tvitovi\nZvanično saopštenje stiglo je posle najave od pre nekoliko nedelja da se testiranja vrše i da će korisnici desktop računara, ako sve bude u redu, dobiti mogućnost koju već, od maja, imaju korisnici mobilnih uređaja. Rezultati za sve platforme odnose se, za sada, samo na korišćenje verzije pretraživača Google na engleskom jeziku.\nGoogle prikazuje tvitove u glavnoj koloni organskih rezultata pretrage i to samo one za koje smatra da su relevantni. Korisnicima nije potreban Twitter nalog kako bi ih videli i klikom otvorili tvit.\nIz kompanije Google naglašavaju da se relevantnost i rangiranje u pozadini rezultata koji prikazuju tvitove nalazi u kontinuiranom menjanju i usavršavanju i da, za sada, advertajzing komponenta u organske rezultate pretrage nije uključena.\nNa slici iznad može se videti kako izgledaju rezultati desktop Google pretrage sa uključenim tvitovima, uz napomenu da je korisnik ulogovan iz Sjedinjenih Američkih Država. I još jedna napomena – nije neohodno da pojam u pretrazi bude ime osobe ili brenda – tvitovi se prikazuju za sve značajne i aktuelne teme.


U petak 06. avgusta doći će do četvoročasovnog prekida vodosnabdevanja na teritoriji celog grada kako bi se izvršili radovi na redovnom održavanju i remontu trafostanica odakle se električnom energijom napajaju bunarske pumpe na izvorištu.\nPrema najavi iz Elektrodistribucije Zrenjanin, za petak 06. avgust planiran je prekid snabdevanja električnom energijom u vremenu od 8 do 12 časova, kako bi se izvršili radovi na redovnom održavanju trafostanice koja obezbeđuje električnu energiju našim trafostanicama sa kojih se napajaju bunarske pumpe na izvorištu odakle se grad snabdeva vodom.\nU pomenutom periodu i JKP „Vodovod i kanalizacija“ će izvršiti redovnu reviziju i remont na sopstvenim trafostanicama.\nSvi navedeni radovi na redovnom održavanju izvode se sa ciljem da se obezbedi dodatna stabilnost i sigurnost sistema napajanja bunarskih pumpi na izvorištu, a samim tim i stabilnost i sigurnost celokupnog sistema vodosnabdevanja grada.\nZa vreme trajanja planiranih radova doći će do prekida vodosnabdevanja na teritoriji celog grada.\nNakon završetka radova i puštanja električne energije neophodne za rad bunarskih pumpi, u roku od 45 minuta doći će do potpune normalizacije vodosnabdevanja na teritoriji celog grada.\nJKP „Vodovod i kanalizacija“ poziva sugrađane da obezbede dovoljne količine vode neophodne za osnovne potrebe tokom trajanja prekida vodosnabdevanja.\nU slučaju ranijeg završetka radova, vodosnabdevanje će biti normalizovano pre najavljenog vremena, a u slučaju loših vremenskih uslova radovi se odlažu, a o novom terminu javnost će blagovremeno biti obaveštena.\nPrekid vodosnabdevanja u industrijskoj zoni Severoistok i tržnom centru BIG\nU naselju Ruža Šulman prekid vodosnabdevanja 4. i 5. marta\nPrekid vodosnabdevanja u Čenti\nNajavljen četvoročasovni prekid vodosnabdevanja za sutra\nTagovi isključenje vodeprekid vodosnabdevanja\nPredlažemo 4 preukusna jela iz "TAČKA FOOD PARKA"


SCENSKO-UMETNIČKI PERFORMANS: Opera "Časovničar" remek delo osoba sa smetnjama u razvoju\nmilica jeremic\t 09.02.2017. 14:22h 00:00h\nPovod pretpremijernog izvođenja opere „Časovničar“, koje će biti održano 9. februara u 15:30 časova u kući Đure Jakšića, jeste potpisivanje protokola kojim će Beograd zvanično postati domaćin Međunarodnog kongresa za osobe sa posebnim potrebama 2018. godine. Prvi put u svojoj istoriji srpska prestonica će ugostiti više od osam stotina osoba sa smetnjama u intelektualnom razvoju iz celog sveta, čime će stati rame uz rame sa najvećim evropskim metropolama poput Haga, Berlina i Praga.\nUvažene goste iz domaće, ali i Nemačke i Češke javnosti, za klavirom će dočekati autor opere dr Đorđe G. Kozić, dok će Nataša Kraus, profesorka euritmije na praškoj Akademiji umetnosti, izvesti jedinstven scensko-umetnički performans. Stvaranje opere podržao je Sekretarijat za kulturu Grada Beograda, a na događaju će prisustvovati su sociolog Tomas Kraus iz Berlina, kao i mnoge ugledne ličnosti iz domaće i međunarodne kulturne javnosti.\n„Zbog brojnih prepreka u svakodnevnom funkcionisanju, osobe sa smetnjama u razvoju često spadaju u najzavisnije slojeve društva. Civilizacijska je obaveza savremenog sveta da svakome pruži mogućnost odlučivanja i preuzimanja odgovornosti u vlastitom životu. Tu nema kompromisa“, ocenio je rukovodilac Udruženja Dejan Kozić, istakavši da opera „Časovničar“ predstavlja svojevrsni proizvod najtalentovanijih korisnika Udruženja osnaženih da se samostalno angažuju i afirmišu u kulturno-umetničkom stvaranju, ali i priliku da najšira zainteresovana javnost uživaju u plodovima njihovog stvaralaštva.\nMisija Udruženja za pomoć osobama sa smetnjama u razvoju Stari grad je da osobe sa smetnjama u razvoju učinividljivim, prisutnim i aktivnim u svim segmentima društvenog života, da afirmiše njihove sposobnosti i individualnost, promoviše njihova prava i omogući im dostojanstven i ispunjen život. Aktivnosti Udruženja obuhvataju pružanje usluge dnevnog, edukativnog, i radnog i centra, kao i realizaciju brojnih radionica, kreativnih sekcija i servisa uz pružanje podrške korisnicima prilikom zapošljavanja i samostalnog stanovanja.\noperaČasovničarBeogradosobe sa posebnim potrebamaProtokol


Tači na obeležavanju dvadesetogodišnjice Centralne banke KS • RTK\nPredsednik Kosova, Hašim Tači, prisustvovao je danas obeležavanju dvadesetogodišnjice osnivanja Centralne banke Kosova.\nKako se navodi u saopštenju, Tači je rekao da su pre 20 godina uspostavljeni temelji Centralne banke Kosova, iako je tada imala drugo ime i skromniju misiju.\n"Izgledalo je da je to mali korak, ali zaista to je bio veliki korak, jer su tu uspostavljeni temelji autentičnog bankarskog sistema. Tim povodom, moram da se zahvalim svim osnivačima i našim međunarodnim partnerima, a posebno Međunarodnom monetarnom fondu na tehničkoj pomoći koju je dao", rekao je Tači.\nOn je istakao da je proglašenjem nezavisnosti Kosova i usvajanjem dotičnih zakonskih paketa započet novi period za CBK i za ekonomski razvoj Kosova.\n"Od tada je CBK beležila velike uspehe, koji su rezultirali konstantnim privrednim rastom, finansijskom stabilnošću, sa modernim sistemom uplata, finansijskom uređenošću i podizanjem unapređenih kapaciteta nadgledanja", kazao je Tači.\nNa obeležavanju ove godišnjice, Tači je rekao da je Centralna banka Kosova imala veliku ulogu u ekonomskom integrisanju sa razvijenim zemljama, pogotovu onih u Evropskoj uniji, navodi se u saopštenju.\n"Možemo s ponosom i ubeđeni da kažemo da je na tom putu CBK model čitavom regionu. Zahvaljujući profesionalizmu i integritetu CBK-a, upravo su građani Kosova ti koji su imali koristi, od lakšeg pristupa finansiranju do ekonomske stabilnosti koju uživamo", rekao je on.\nTači je istakao, da je od izgrađenih mehanizama koristi imala i dijaspora, pošto je izgrađen finansijski sistem koji je dijaspori omogućio blisku vezu sa kosovskom privredom.\nOn je čestitao guverneru Mehmetija, celom osoblju CBK-a, ranijim guvernerima i sve one koji su u prošlosti doprineli, a koji doprinose i danas.\n"Zahvaljujem se međunarodnim partnerima, američkom Trezoru, USAID-u, Međunarodnom monetarnom fondu, Svetskoj banci, Evropskoj centralnoj banci, GIZ-u i mnogim drugim institucijama na konstantnoj podršci koju su pružale ovoj instituciji", rekao je on.\nTači je dodao, da na ovakvim godišnjicama treba da se uvide izazovi koji očekuju CBK i finansijske institucije Kosova.\nJedan od izazova, prema njegovom mišljenju je i dalja integracija finansijskog sistema sa sistemima razvijenih zemalja i ispunjenje svih kriterijuma Kosovskog finansijskog sistema radi učlanjenja u Evropsku uniju.\n"Izazov je takođe i očuvanje finansijske stabilnosti koju imamo i izgradnja mehanizama koji će održati tu finansijsku stabilnost. Uz do sada pokazanu posvećenost i sposobnosti u potpunosti sam ubeđen da će CBK biti u stanju da se uspešno suoči sa ovim izazovima", rekao je Tači.\nTači je rekao da je ubeđen da će CBK nastaviti da jača finansijski sistem i da će igrati ulogu nadzornika u ekonomskom razvoju, promovišući načela otvorene tržišne ekonomije i slobodne konkurencije, navodi se u saopštenju.\nKP: Uhapšen muškarac zbog ometanja službenog lica\nHoti: Srbija nije pokazala namere za normalizaciju odnosa\nDijalog Kosova i Srbije u Briselu naredne nedelje\nU srpskim sredinama na Kosovu 36 novoinficiranih